cyanic-selkie/wikianc huggingface dataset:
ପୃଥିବୀର ଚୁମ୍ବକୀୟ କ୍ଷେତ୍ର
ବିଶେଷତା
ଭୁପୃଷ୍ଠ୍ଠର ଯେ କୌଣସି ସ୍ଥାନରେ ଭୁ-ଚୁମ୍ବକୀୟ କ୍ଷେତ୍ରକୁ ଏକ ତ୍ରି-ଆୟାମୀ ସଦିଶ ରାଶି (three dimensional Vector)ଦ୍ୱାରା ପ୍ରକାଶ କରିହେବ । ଏଥିପାଇଁଁ ପାରମ୍ପରିକ ପଦ୍ଧତିରେ ଏହାର ଉତ୍ତର-ଦିଗ ନିର୍ଣ୍ଣୟ କରିବାପାଇଁଁ ଏକ ଦିଗବାରେଣୀ କମ୍ପାସ ବ୍ୟବହାର କରାଯାଇପାରିବ । ପୃଥିବୀର ଭୌଗୋଳିକ ଉତ୍ତର ଦିଗ ସହ ଏହି ଚୁମ୍ବକୀୟ ଉତ୍ତର ଦିଗର କୌଣିକ ଦୂରତାକୁ (D) ବୋଲି ଧରାଯାଉ । ଉତ୍ତରମୁଖୀ ଦିଗବାରେଣୀ କମ୍ପାସର କଣ୍ଟା ଭୂସମାନ୍ତର ତଳ ସହ ଯେଉଁଁ କୋଣ ସୃଷ୍ଟି କରେ ଏହି ବ୍ୟବଧାନକୁ (I) ଧରାଯାଉ । ଅନ୍ୟ ରାଶି ଯଥା ଭୁ-ଚୁମ୍ବକୀୟ ବଳର ପରିମାପ ପାଇଁଁ ବ୍ୟବହୃତ ନିୟମ ହେଲା- "ଭୁ-ଚୁମ୍ବକୀୟ ବଳ ହେଉଛି ଏହା ଏକ ଚୁମ୍ବକ ଉପରେ ପଡୁଥିବା ବଳର ସମାନୁପାତୀ ।
ଚୁମ୍ବକୀୟ ମେରୁ
କୌଣସି ଚୁମ୍ବକର ଉତ୍ତର ଓ ଦକ୍ଷିଣ ମେରୁ ମୁଖ୍ୟତଃ ଭୂ ଚୁମ୍ବକୀୟ କ୍ଷେତ୍ରର ଦୁଇ ମେରୁଦ୍ୱାରା ଚିହ୍ନଟ କରାଯାଏ । ଦଣ୍ଡ ଚୁମ୍ବକଟିଏ ମୁକ୍ତ ଭାବେ ଝୁଲାଇଦେଲେ ଏହାର ଉତ୍ତର ମେରୁ ପୃହିବୀର ଉତ୍ତର ମେରୁକୁ ସୂଚାଏ । ବାସ୍ତବରେ ପୃଥିବୀମଧ୍ୟସ୍ଥ କାଳ୍ପନିକ ଚୁମ୍ବକର ଦକ୍ଷିଣ ମେରୁ ଭୁପୃଷ୍ଠସ୍ଥ ଦଣ୍ଡ ଚୁମ୍ବକ ଉତ୍ତର ମେରୁକୁ ଆକର୍ଷଣ କରେ । ଦୁଇଟି ଚ୍ଚୁମ୍ବକ ପରସ୍ପରର ବିପରୀତ ମେରୁକୁ ଆକର୍ଷଣ କରନ୍ତି । ଅତଏବ, ଭୁପୃଷ୍ଠର ଉତ୍ତର ମେରୁ ବାସ୍ତବରେ କାଳ୍ପନିକ ଚୁମ୍ବକର ଦକ୍ଷିଣ ମେରୁ ହୋଇଥିବାରୁ ଏହା ଭୁପୃଷ୍ଠସ୍ଥ ଦଣ୍ଡ ଚୁମ୍ବକର ଉତ୍ତର ମେରୁକୁ ଆକର୍ଷଣ କରେ । ଚୁମ୍ବକୀୟ ମେରୁର ଅବସ୍ଥିତିକୁ ମୁଖ୍ୟତଃ ଦୁଇଟି ଉପାୟରେ ପରିଭାଷିତ କରାଯାଇପାରିବ । ପ୍ରଥମଟି ହେଲା ଭୁମଣ୍ଡଳୀୟ ମାନକରେ ଏବଂ ଦ୍ୱୀତିୟଟି ହେଲା ସ୍ଥାନୀୟ ମାନକରେ । ସ୍ଥାନୀୟ ମାନକ ହିସାବରେ ସେହି ବିନ୍ଦୁ ଯେଉଁଁଠାରେ ଚୁମ୍ବକୀୟ କ୍ଷେତ୍ର ଭୁପୃଷ୍ଠ ସହ ସମକୋଣ ସୃଷ୍ଟି କରିଥାଏ । ଏହି କ୍ରମରେ ପୃଥିବୀର ଚୁମ୍ବକୀୟ କ୍ଷେତ୍ରର ମାନକ ଉତ୍ତର ଚୁମ୍ବକୀୟ କ୍ଷେତ୍ରରେ ୯୦ ଡିଗ୍ରୀ ତଳକୁ ଏବଂ ଦକ୍ଷିଣ ଚୁମ୍ବକିଯ କ୍ଷେତ୍ରରେ ୯୦ ଡିଗ୍ରୀ ଉପରକୁ । ତେବେ, ଭୁମଣ୍ଡଳୀୟ ମାନକରେ ଚୁମ୍ବକୀୟ ମେରୁର ଅବସ୍ଥିତି ଏକ ଗାଣିତିକ ମଡେଲଦ୍ୱାରା  ନିର୍ଣ୍ନୟ କରାଯାଏ ।
ଆଧାର
ଶ୍ରେଣୀ:ଭୂଗୋଳ ଶ୍ରେଣୀ:ପଦାର୍ଥ ବିଜ୍ଞାନ ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଅଣ୍ଡକୋଷ ଯନ୍ତ୍ରଣା
ଅଣ୍ଡକୋଷ ଯନ୍ତ୍ରଣା (ଅଣ୍ଡ ଯନ୍ତ୍ରଣା ନାମରେ ମଧ୍ୟ ପରିଚିତ) ନାମ ଦିଆଯାଏ ଯେତେବେଳେ ଗୋଟିଏ କିମ୍ବା ଉଭୟ ଅଣ୍ଡ କିମ୍ବା ଅଣ୍ଡକୋଷରେ ଯନ୍ତ୍ରଣା ହୁଏ | ଏହି ରୋଗ ହଠାତ୍ ଆରମ୍ଭ ହୋଇପାରେ କିମ୍ବା ଦୀର୍ଘ ସମୟର ହୋଇପାରେ |  ପ୍ରାୟତଃ ଫୁଲା ମଧ୍ୟ ଦେଖାଯାଏ | ଅବସାଦ, ଦୀର୍ଘକାଳୀନ ପ୍ରୋଷ୍କ୍ଟେଟ ପ୍ରଦାହ, ଅନୁର୍ବରତା, ଏବଂ ଡ୍ରଗ୍ ଅପବ୍ୟବହାର ଯୋଗୁ ଦୀର୍ଘକାଳୀନ ଯନ୍ତ୍ରଣା ହୁଏ |
ଆକସ୍ମିକ ଆରମ୍ଭ ହେବାର କାରଣ ମଧ୍ୟରେ ଆଘାତ, ଏପିଡିଡାଇମାଇଟିସ୍, ଟେଷ୍ଟିକୁଲାର ଟର୍ସନ, ଅର୍କାଇଟିସ, ଭାରିକୋସିଲ, ଇଙ୍ଗୁଇନାଲ ହାର୍ନିଆ, ବୃକ୍‌କ ପଥର ରୋଗ, ଇଲିଆକ ଧମନୀ ଆନିଉରିଜ୍ମ, ଟେଷ୍ଟିକୁଲାର କର୍କଟ ଏବଂ ଫୋରନିଅର ଗାଙ୍ଗ୍ରିନ ଉଲ୍ଲେଖ‌ଯୋଗ୍ୟ | ସ୍ପର୍ମାଟୋସିଲ, ଭାରିକୋସିଲ, ପୋଷ୍ଟ ଭାସେକ୍ଟୋମି ସିଣ୍ଡ୍ରୋମ, ଭାସ୍କୁଲାଇଟିସ, ଇଣ୍ଟରସ୍ଟିସିଆଲ ସିସ୍ଟାଇଟିସ, ଓଷ୍ଟାଇଟିସ ପ୍ୟୁବିସ, ହାର୍ନିଆ ପରବର୍ତ୍ତୀ ଅସ୍ତ୍ରୋପଚାର, ସ୍ନାୟୁ ଚାପିହୋଇଯିବା, ଆମିଓଡାରୋନର ପାର୍ଶ୍ୱ ପ୍ରତିକ୍ରିୟା ଓ କ୍ରନିକ ପେଲଭି ପେନ ସିଣ୍ଡ୍ରୋମ ଇତ୍ୟାଦି ରୋଗ ଥିଲେ କ୍ରନିକ ଯନ୍ତ୍ରଣା ହୁଏ । ଅଲଟ୍ରାସାଉଣ୍ଡ, ପରିସ୍ରା ପରୀକ୍ଷା ଓ ରକ୍ତ ପରୀକ୍ଷା କରି ରୋଗ  ନିର୍ଣ୍ଣୟ କରାଯାଏ ।  କେତେକ କ୍ଷେତ୍ରରେ ପେଟର ଏକ ସିଟି ସ୍କାନ ଉପଯୋଗୀ ହୋଇପାରେ |
ମୂଳ କାରଣ ଉପରେ ନିର୍ଭର କରି ନିର୍ଦ୍ଦିଷ୍ଟ ଚିକିତ୍ସା କରାଯାଏ |  ଜରୁରୀକାଳୀନ ପରିଦର୍ଶନରେ ଥିବା ରୋଗ ସଂଖ୍ୟା ୦.୫ %ରୁ ୨.୫% ହୋଇପାରେ । ଯୁକ୍ତରାଷ୍ଟ୍ରରେ ପ୍ରାୟ ୧୦୦,୦୦୦ ଲୋକଙ୍କର ଦୀର୍ଘକାଳୀନ ଯନ୍ତ୍ରଣା ହୋଇଥାଏ |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ସୁରେନ୍ଦ୍ରନାଥ ଶତପଥୀ
ସୁରେନ୍ଦ୍ରନାଥ ଶତପଥୀ ଜଣେ ଓଡ଼ିଆ ଭାଷାବିତ ଓ ସାହିତ୍ୟିକ । ସେ କେନ୍ଦ୍ର ସାହିତ୍ୟ ଏକାଡେମୀ ଭାଷା ସମ୍ମାନ ଓ ଓଡ଼ିଶା ସାହିତ୍ୟ ଏକାଡ଼େମୀ ସମ୍ମାନ ଭଳି ଅନେକ ସାହିତ୍ୟ ସମ୍ମାନର ଅଧିକାରୀ । ତାଙ୍କର ୫୦ଟିରୁ ଅଧିକ ପୁସ୍ତକ ପ୍ରକାଶିତ ହୋଇଛି । ଉପନିଷଦ, ଯାତକ କଥା ଓ ରାମାୟଣ ଭଳି ଗ୍ରନ୍ଥକୁ ସେ ଅନୁବାଦ କରିଛନ୍ତି । ବୃତ୍ତିରେ ସେ ଜଣେ ଓଡ଼ିଶା ପ୍ରଶାସନିକ ସେବା ଅଧିକାରୀ ଥିଲେ ।
ସାହିତ୍ୟ ସର୍ଜନା
ସୁରେନ୍ଦ୍ରନାଥ, ୮ଟି ଉପନ୍ୟାସ, ୩ଟି କ୍ଷୁଦ୍ରଗଳ୍ପ ସଂକଳନ, ୫ଟି ପ୍ରବନ୍ଧ ଓ ୨ଟି କବିତା ପୁସ୍ତକ ରଚନା କରିଛନ୍ତି । ସେ ଉପନିଷଦ, ରାମାୟଣ ଓ ଜାତକ କଥା ଆଦି ଗ୍ରନ୍ଥକୁ ସଂସ୍କୃତ ଓ ପାଲି ଭାଷାରୁ ଅନୁବାଦ କରିଛନ୍ତି ।
ହାଇକୁ
thumb|ମାତସୁଓ ବାସୋଙ୍କହାଇକୁର ପଙ୍‌କ୍ତି "ଧୀରେ ଧୀରେ, / ହଳଦିଆ ପର୍ବତ ପଡ଼େ, / ଖୀପ୍ର ଜଳଧାରାର ଶବ୍ଦ" । ହାଇକୁ (俳句)   ଜାପାନରେ ଜନ୍ମଲାଭ କରିଥିବା ଏକ ପ୍ରକାରର ଛୋଟ କବିତା । ପାରମ୍ପରିକ ଜାପାନୀ ହାଇକୁରେ ତିନୋଟି ପର୍ଯ୍ୟାୟ ଥାଏ: ଏକ କିରେଜି ବା "କାଟିବା ଶବ୍ଦ" ୫, ୭, ୫ ଢାଞ୍ଚାରେ ଥିବା ୧୭ଟି ଅନ (ଏକପ୍ରକାର ଜାପାନୀ ଧ୍ୱନିଏକକ), ଏବଂ ଏକ କିଗୋ, ବା ଋତୁକାଳୀନ ଆଧାର । ଏହି ଧାରାରେ ପଡ଼ୁନଥିବା ସମାନ ଧରଣର କବିତାକୁ ସେନର୍‌ୟୁ କୁହାଯାଏ । ହାଇକୁ ରେଙ୍ଗା ନାମକ ଏକ ବଡ଼ କବିତାର ମୁଖ୍ୟ ଅଂଶ ଭାବେ ଆରମ୍ଭ ହୋଇଥିଲା । ମୁଖ ପଦ୍ୟାଂଶ ଭାବେ ରଚିତ ଏହି ହାଇକୁଗୁଡ଼ିକୁ ହୋକ୍କୁ କୁହାଯାଉଥିଲା ଏବଂ ସମୟକ୍ରମେ କବିମାନେ ସେମାନଙ୍କ ନିଜ ଢଙ୍ଗରେ ଏକକ କବିତା ଲେଖିବାକୁ ଲାଗିଲେ । ୧୯ ଶତାବ୍ଦୀର ଶେଷ ଭାଗରେ ଜାପାନୀ ଲେଖକ ମାସାଓକା ସିକି ହାଇକୁର ବର୍ତ୍ତମାନର ନାମକରଣ କରିଥିଲେ ।
ଆଧାର
ଶ୍ରେଣୀ:କବିତା
ଲାଜକୁଳୀ ଲତା
ଲାଜକୁଳୀ ଲତାର ଇଂରାଜୀ ନାମ 'Touch Me Not' ଓ ବୈଜ୍ଞାନିକ ନାମ ମାଇମୋସା ପୁଡିକା (Mimosa Pudica) । ଏହା ମାଇମୋସେସୀ(Mimosaceae) ବଂଶ ଅନ୍ତର୍ଗତ ଏକ କଣ୍ଟକପୂର୍ଣ୍ଣ କଠିନ ତୃଣଜାତୀୟ ଉଦ୍ଭିଦ । ଏହାର ଚେରରେ ଥିବା ଗଣ୍ଠିରେ ବହୁ ବୀଜାଣୁ ବାସ କରନ୍ତି ଓ ସେମାନେ ବାୟୁରୁ ଯବକ୍ଷାରଜାନ ସଂଗ୍ରହ କରନ୍ତି । ଛୁଇଁଦେଲେ ଲାଜକୁଳୀ ଲତା ଝାଉଁଳି ପଡେ଼ । ସ୍ପର୍ଶଜନିତ ଏହି ଗତିକୁ ଅନ୍ତର୍କୁଞ୍ଚନ (Nastic movement) କୁହାଯାଏ ।
ପରିଚୟ
thumb|Mimosa pudica folding leaflets inward. thumb|Mimosa pudica seeds ଲାଜକୁଳୀ ଲତା ଗୋଟିଏ ଔଷଧୀୟ ଗୁଣସଂପନ୍ନ ଉଦ୍ଭିଦ । ଏହା ସାଧାରଣତଃ ଚିକିଟା କଳା ମାଟିରେ ଉଠେ ଓ ଉଷ୍ଣପ୍ରବଣ ଅଞ୍ଚଳରେ ଏହା ଦେଖାଯାଏ । ଆମ ଦେଶର ପ୍ରାୟ ସବୁ ଅଞ୍ଚଳରେ ଏହା ଦେଖିବାକୁ ମିଳେ । ଏହାର ଉଚ୍ଚତା ୪୫ ସେ.ମି.ରୁ ୯୦ ସେ.ମି. ଯାଏ ହୋଇଥାଏ । ଏହାର କାଣ୍ଡ, ଶାଖା ତଳକୁ ଓହଳି ଥାଏ । ଲତାରେ କଣ୍ଟା ଓ ପତ୍ରଗୁଡ଼ିକ ଲାଲ ଦେଖାଯାଏ । ଏହାର ମୂଳ ମାଟି ତଳେ ଦେଢ଼ ଫୁଟରୁ ଦୁଇଫୁଟ ଯାଏ ଭେଦ କରିପାରେ । ଏହା ମଧ୍ୟ ଲାଲ ଓ ସୁଗନ୍ଧଯୁକ୍ତ ହୋଇଥାଏ । ଏହା ଦୃଢ଼ ଓ ତନ୍ତୁପୂର୍ଣ୍ଣ । ପତ୍ର ପ୍ରାୟ ୨.୫ ସେ.ମି.ରୁ ୫.୦ ସେ.ମି. ଯାଏ ଓ ଉପରକୁ ଚିକ୍କଣିଆ, ତଳପାଖ ରୁଆ ରୁଆ ହୋଇଥାଏ । ଏଥିରେ ଫୁଲ ଫୁଟେ, ଫଳ ହୁଏ । ଫୁଲର ରଙ୍ଗ ଗୋଲାପୀ, ପ୍ରାୟ ୧.୦ରୁ ୧.୫ ସେ.ମି. ଚଉଡ଼ା । ବର୍ଷା ଓ ଶୀତ ଋତୁରେ ଏହା ଫୁଲ ଫଳରେ ଭରି ଉଠେ । ଏହାର ମଞ୍ଜି ମୁଗଠାରୁ ଟିକିଏ ଛୋଟ । ଏହି ଲତାକୁ ଛୁଇଁଲାମାତ୍ରେ ଝାଉଁଳିଯାଏ । ତେଣୁ ଏହାକୁ "ଲାଜକୁଳୀ ଲତା" ବୋଲି କୁହାଯାଏ ।
ବିଭିନ୍ନ ଭାଷାରେ ନାମ
ସଂସ୍କୃତରେ ଏହାକୁ ଲଜ୍ଜାଳୁ, ଅଞ୍ଜଳିକାରିକା, କନ୍ଦିରୀ, ରକ୍ତପାଦୀ, ଶମୀପତ୍ରା, ସ୍ପୃକ୍କା, ଖଦିରପତ୍ରିକା, ସଙ୍କୋଚିନୀ, ଖଦିରୀ, ସମଙ୍ଗା(ଙ୍ଗୀ), ନମସ୍କାରୀ, ପ୍ରସାରଣୀ, ସପ୍ତପର୍ଣ୍ଣୀ, ଗଣ୍ଡମାଳିକା, ଲଜ୍ଜା, ଲଜ୍ଜିରୀ, ସ୍ପର୍ଶଲଜ୍ଜା, ଅସ୍ରରୋଧିନୀ, ରକ୍ତମୂଳା, ଲଜ୍ଜାବତୀ, ଲଜ୍ଜାସ୍ପର୍ଶ, ତାମ୍ରମୂଳା, ସୂଗୁପ୍ତା, ମହାଭୀତା, ଖଣ୍ଡକାଳୀ, ବଶିନୀ, ମହୌଷଧି, ବାରାହକ୍ରାନ୍ତ ଓ ହିନ୍ଦୀରେ ଲାଜଓ୍ବନ୍ତୀ, ଛୁଇମୁଇ କହାଯାଏ । ଏହାର ଅନ୍ୟାନ୍ୟ ନାମଗୁଡ଼ିକ ହେଲା: ମ: ଲଜାଳୁ, ଲାଜରୀ, ସଂକୋରଣୀ, ଗୁ: ରିଶାମଣୀ ।
ଔଷଧୀୟ
ଏହାର ମୂଳ, ପତ୍ର, ମଞ୍ଜି ବିଭିନ୍ନ ରୋଗର ଚିକିତ୍ସାରେ ପ୍ରୟୋଗ କରାଯାଏ । ସ୍ୱପ୍ନଦୋଷ, ଶୀଘ୍ରସ୍ଖଳନ, ଶୁକ୍ରପ୍ରମେହ, ଯୋନି ଭଙ୍ଗ, ରକ୍ତପ୍ରଦର, ଅତିସାର, ରକ୍ତସ୍ରାବ, ଭଗନ୍ଦର ଇତ୍ୟାଦି ରୋଗରେ ଏହାକୁ ଆୟୁର୍ବେଦ ପଦ୍ଧତିରେ ପ୍ରୟୋଗ କରାଗଲେ ସୁଫଳ ମିଳେ । ଏହାଛଡ଼ା ରକ୍ତବିକାର, ରକ୍ତ ଝାଡ଼ା, କାଶ, ପୁରାତନ କ୍ଷତ ଇତ୍ୟାଦିର ଚିକିତ୍ସାରେ ବ୍ୟବହାର କରାଯାଏ । ଲାଜକୁଳୀ ସହିତ ଅନ୍ୟ କେତେକ ଦ୍ରବ୍ୟର ସମ୍ମିଶ୍ରଣରେ ପ୍ରସ୍ତୁତ ଔଷଧ ଓ ରୋଗର ସଂକ୍ଷିପ୍ତ ସୂଚନା ନିମ୍ନରେ ଦିଆଗଲା -
ବାହାର ତଥ୍ୟ
ଶ୍ରେଣୀ:ଔଷଧୀୟ ଗଛ ଶ୍ରେଣୀ:ଉଦ୍ଭିଦ ଜଗତ
ପାରାଡାଇଜ ହୋଟେଲ , ହାଇଦ୍ରାବାଦ
ପାରଡାଇଜ ଫୁଡ କୋର୍ଟ ଭାରତୀୟ ରାଜ୍ୟ ତେଲେଙ୍ଗନାର ସିକନ୍ଦରାବାଦ ସହରର ଏମ ॰ ଜିଆଇ ॰ ରୋଡଠାରେ ଅବସ୍ଥିତ ଏକ ହୋଟେଲ । ହାଇଦ୍ରାବାଦୀ ବିରିଆନୀ ଓ ହାଇଦ୍ରାବାଦୀ ପାରମ୍ପରିକ ଖାଦ୍ୟ ପାଇଁ ଏହା ଜନପ୍ରିୟ ।
ଇତିହାସ
ଏକ ସାନ ରେଷ୍ଟୁରାଣ୍ଟ ହିସାବରେ ୧୯୫୩ରେ ଆରମ୍ଭ ହୋଇଥିବା ପରଦାଇଜରେ କେବଳ ଚା ଓ ଜଳଖିଆ ମିଲୂଥିଲା । ସମ୍ପ୍ରତି ଏହା ବିଶାଳକାୟ ହୋଟେଲରେ ପରିଣତ ହେଇ ପାରମ୍ପରିକ ହାଇଦ୍ରାବାଦୀ ଖାଦ୍ୟ ସହ, ଭାରତୀୟ , ଚାଇନୀଜ ଓ ଉପମହାଦେଶୀୟ ସୁସ୍ୱାଦୁ ବ୍ୟଞ୍ଜନ ପାଇଁ ବିଖ୍ୟାତ ।
The Restaurant
ଡାହାଣ|thumb|ଫଲୁଡା ,ପାପରାଡାଇଜ ହୋଟେଲର ସ୍ୱତନ୍ତ୍ର ଶୀତଳ ପାନୀୟ ପରାଡାଇଜ ହୋଟେଲ ଦାମ ବିରିଆନୀ, କବାବ, ଚାଇନୀଜ ବ୍ୟଞ୍ଜନ  , ଓ ରାମଦାନ ସମୟରେ ହାଇଦ୍ରାବାଦୀ ହାଲିମ ପରିବେଷଣ କରିଥାଏ ।
ପୁରସ୍କାର
ଏହି ହୋଟେଲ ଟାଇମସ ଓଫ ଇଣ୍ଡିଆ ଓ ବର୍ପ ଅନୁଷ୍ଠାନ ତରଫରୁ ପୁରସ୍କୃତ ହେଇଥିଲା
ବିବାଦୀୟ ଘଟଣାବଳୀ
ମଯ, ୨୦୧୩ରେ ଏହାର କର୍ମଚାରୀମାନେ ଜଣେ ଫୁଲ ବିକାଳି ଓ ମହିଳା ବିକ୍ରେତାମାନଙ୍କୁ  ହୋଟେଲ ପାଖରେ ହଇରାଣ ହରକତ କରୁଥିବାର ଅଭିଯୋଗ ହେଇ ଏହି ହୋଟେଲ ଚର୍ଚ୍ଚାରେ ଆସିଥିଲା ।
ତରାଜୁ
thumb|right|ନ୍ୟାୟର ନିକିତି ତରାଜୁ, ନିକିତି, ତୁଳା ବା ଦଣ୍ଡି ହେଉଛି କୌଣସି ସ୍ଥୂଳ ପଦାର୍ଥର ଓଜନ ମାପକ ଯନ୍ତ୍ର ବିଶେଷ । ଶିଳ୍ପ ବାଣିଜ୍ୟ କ୍ଷେତ୍ରରେ ଏହାର ବହୁଳ ବ୍ୟବହାର ହେବା ସହିତ ଘରୋଇ କାମରେ ଯଥା ରୋଷେଇ ଘରେ, ଦେହର ଓଜନ ମାପିବା ଆଦିରେ ମଧ୍ୟ ଏହାର ବ୍ୟବହାର ହୋଇଥାଏ । ନ୍ୟାୟର ପ୍ରତୀକ ଭାବରେ ଦର୍ଶିତ ନାରୀମୂର୍ତ୍ତି ଆଖିରେ ଅନ୍ଧପୋଟଳି ବାନ୍ଧି ହାତରେ ଏକ ଦୁଇ ପଲା ବିଶିଷ୍ଟ ତରାଜୁ ଧରିଥିବାର ଦେଖାଯାଏ ଯାହା ନିରପେକ୍ଷତାକୁ ଦର୍ଶାଇଥାଏ ।
ଇତିହାସ
ସର୍ବପ୍ରଥମେ ତୁଳାଯନ୍ତ୍ରର ବ୍ୟବହାର କେବେ ହେଲା ତାର ନିର୍ଦ୍ଦିଷ୍ଟ ପ୍ରମାଣ ମିଳିନାହିଁ । ପ୍ରତ୍ନତତ୍ତ୍ୱବିଦ୍‌ମାନଙ୍କ ମତରେ କୃଷି ଭିତ୍ତିକ ସମାଜର ପ୍ରତିଷ୍ଠା ସହିତ ସମ୍ଭବତଃ କୃଷି ଉତ୍ପାଦର ବିନିମୟ ପାଇଁ ଖ୍ରୀପୂ ୨୪୦୦ରୁ ୧୮୦୦ ମଧ୍ୟରେ ଏହାର ପ୍ରଥମ ବ୍ୟବହାର ହୋଇଥିଲା । ମସୃଣ ଘନୀକୃତ ପଥରଖଣ୍ଡମାନଙ୍କର ଆବିଷ୍କାର ଏବଂ ସେଗୁଡ଼ିକର ଓଜନ ଏକ ସାଧାରଣହାରର ଗୁଣିତକ ହୋଇଥିବାରୁ ଆପେକ୍ଷିକ ବସ୍ତୁତ୍ୱ ମାପିବା ପାଇଁ ତରାଜୁରେ ସେଗୁଡ଼ିକର ବ୍ୟବହାର ହେବା ମନେ କରାଯାଏ । ଖ୍ରୀ.ପୂ. ୧୮୭୯ ସମୟରେ ଇଜିପଟରେ ଭାରର ଚିହ୍ନଥିବା ପଥର ଖୋଦାଇ ଓ ପ୍ରାଚୀର ଚିତ୍ରାକ୍ଷରର ଆବିଷ୍କାରରୁ ମିଶରର ବଣିକମାନଙ୍କଦ୍ୱାରା ଏହାର ବ୍ୟବହାରର ପ୍ରମାଣ ମିଳେ । ଅନେକ ଐତିହାସିକଙ୍କ ମତରେ ତରାଜୁର ବ୍ୟବହାର ୫୦୦୦ ବର୍ଷ ପୁରାତନ ।
ଦୁଇପଲା ତରାଜୁ
thumb|Tunisia662|right|ଦୁଇପଲା ବିଶିଷ୍ଟ ତରାଜୁ ସର୍ବପ୍ରଥମେ ବ୍ୟବହୃତ ତରାଜୁ ସମବାହୁ ଦୁଇପଲା ବିଶିଷ୍ଟ ଥିଲା । ଏହା ମାନବ ଆବିଷ୍କୃତ ପ୍ରଥମ ମାପକ ଯନ୍ତ୍ର। କାଷ୍ଠ ନିର୍ମିତ ଏକ ମସୃଣ ଦଣ୍ଡର ଦୁଇ ଅଗ୍ରରେ ଦୁଇଟି ରନ୍ଧ୍ର ଦେଇ ରଜ୍ଜୁଦ୍ୱାରା ଦୁଇଟି ପଲା ଝୁଲାଇ ରଖିବା ଏବଂ କେନ୍ଦ୍ରରେ ଅନ୍ୟ ଏକ ରନ୍ଧ୍ର ଦେଇ ରଜ୍ଜୁ ସାହାଯ୍ୟରେ ତରାଜୁକୁ ଟେକି ଧରିବା ପାଇଁ ବ୍ୟବସ୍ଥା ଥିଲା । ପରବର୍ତ୍ତୀ ସମୟରେ କାଷ୍ଠ ପରିବର୍ତ୍ତେ ପିତ୍ତଳ ବା ଲୁହାଦଣ୍ଡ ଏବଂ ରଜ୍ଜୁ ପରିବର୍ତ୍ତେ ଲୁହା ଶିକୁଳିର ବ୍ୟବହାର ସହିତ ଦଣ୍ଡର କେନ୍ଦ୍ରରେ ଏକ ସୂଚକର ଉପଯୋଗ କରାଗଲା । ସୂଚକଟି ଏକ ଲୌହ ବନ୍ଧନୀର ମଧ୍ୟଭାଗରେ କେବଳ ପଲା ଦ୍ୱୟର ସମତୁଲ ଅବସ୍ଥାରେ ଭୂଲମ୍ବ ଭାବେ ରହିପାରେ । ଇପ୍ସିତ ପଦାର୍ଥର ବସ୍ତୁତ୍ୱ ନିର୍ଣ୍ଣୟ ପାଇଁ ଲୁହା ବଟକରାର ବ୍ୟବହାର ହେଲା । ଏହା ନିତ୍ୟ ବ୍ୟବହାର୍ଯ୍ୟ ବସ୍ତୁର ଓଜନ ପାଇଁ ଏବେ ମଧ୍ୟ ବ୍ୟବହୃତ ହେଉଅଛି । ଏପରି ତରାଜୁ କ୍ଷୁଦ୍ରାତିକ୍ଷୁଦ୍ର ପଦାର୍ଥର ଓଜନ ମାପରେ ମଧ୍ୟ ବ୍ୟବହାର କରାଯାଏ କାରଣ ପୃଥିବୀର ବିଭିନ୍ନ ଜାଗାରେ ରହି ମାଧ୍ୟାକର୍ଷଣ ଶକ୍ତିର ବିଭିନ୍ନତା (ଯାହା ପ୍ରାୟ ୦.୫%ବଦଳିଥାଏ) ଉପରେ ଏହା କମାନୀ ନିକିତି ପରି ପ୍ରଭାବିତ ହୁଏ ନାହିଁ।
ବୈଶ୍ଳେଷିକ ତରାଜୁ
ଅଷ୍ଟାଦଶ ଶତାବ୍ଦୀର ମଧ୍ୟଭାଗରେ କ୍ଷୁରଧାର (knife edge)ର ଆବିଷ୍କାରଦ୍ୱାରା ଗବେଷଣା ଓ ବିଜ୍ଞାନଗାରରେ ମାତ୍ରାତ୍ମକ ବିଶ୍ଳେଷଣ ପାଇଁ, ବିଶେଷକରି ଖୁବ୍ ଅଳ୍ପ ପରିମାଣର ପଦାର୍ଥର ବସ୍ତୁତ୍ୱ ନିର୍ଣ୍ଣୟ କରିବା ପାଇଁ, ଆବଶ୍ୟକ ତରାଜୁର ବିକାଶ ସମ୍ଭବ ହେଲା । ଊନବିଂଶ ଶତାବ୍ଦୀର ଶେଷଆଡ଼କୁ ଏ ପ୍ରକାର ତରାଜୁର ଗଠନ ଇଉରୋପରେ ହିଁ ହୋଇଥିଲା । ତରାଜୁର ପିତ୍ତଳ ନିର୍ମିତ ଦଣ୍ଡର (beam) କେନ୍ଦ୍ରରେ ଗୋଟିଏ 'V' ଆକୃତିର କ୍ଷୁରଧାର ଖଚିତ ଥାଏ । କ୍ଷୁରଧାରଟି ଏକ ସହାୟକ ସ୍ତମ୍ଭ ଉପରିସ୍ଥ ମସୃଣ ପାତ ଉପରେ ରହି କେନ୍ଦ୍ରଠାରୁ ସମଦୂରତାରେ ସହାୟକ ସ୍ତମ୍ଭର ବାହୁଦ୍ୱୟ ଉପରେସ୍ଥିତ ଦୁଇଟି କୀଳକ ଉପରେ, ଦଣ୍ଡଟିକୁ ଦୃଢ଼ ଭାବେ ଭୂସମାନ୍ତର ଅବସ୍ଥାରେ ରହିବାରେ ସାହାଯ୍ୟ କରେ । ଦଣ୍ଡଟିର ଦୁଇଅଗ୍ରରେ ଖଚିତ ଆଉ ଦୁଇଟି "ʌ" ଆକୃତିର କ୍ଷୁରଧାର ଉପରେ ପଲା ଝୁଲାଇବା ପାଇଁ ଦୁଇଟି ଝୁଲଣ (hanger) ଥାଏ । ସହାୟକ ସ୍ତମ୍ଭର ପାଦ ଦେଶରେ ଥିବା ଏକ ନବ (knob) ସାହାଯ୍ୟରେ ସହାୟକ ଏବଂ ତାହାର ବାହୁଦ୍ୱୟକୁ ଅବନମିତ କରି ଦଣ୍ଡଟିକୁ କୀଳକଦ୍ୱୟ ଉପରୁ ମୁକ୍ତ କରାଯାଏ । ଏହି ମୁକ୍ତ ଅବସ୍ଥାରେ ଦଣ୍ଡର କେନ୍ଦ୍ର ସହିତ ସଂଲଗ୍ନ ସୂଚକର ଅଗ୍ର ଏକ ସ୍କେଲ ଉପରେ ଗତି କରିଥାଏ । ପଲାସ୍ଥିତ ପଦାର୍ଥ ଓ ବ୍ୟବହୃତ ବଟକରାର ସ୍ଥୂଳ ସମତୁଲତା ସୂଚକଦ୍ୱାରା ସ୍ଥିରୀକୃତ ହେବା ପରେ ସୂକ୍ଷ୍ମ ସମତୁଲତା ପାଇଁ ଅଂଶାଙ୍କିତ ଦଣ୍ଡ ଉପରେ ଏକ ୧୦ ମିଲିଗ୍ରାମର ରାଇଡର ବ୍ୟବହାର ଆବଶ୍ୟକ ହୋଇଥାଏ । ସଂପୂର୍ଣ୍ଣ ବ୍ୟବସ୍ଥାଟି ପଦାର୍ଥ ଓ ବଟକରା ରଖିବା ଏବଂ କାଢ଼ିବା ପାଇଁ ଦୁଇଟି ଦ୍ୱାର ଥିବା ଏକ ସ୍ୱଚ୍ଛ ବାକ୍ସ ମଧ୍ୟରେ ଥାଏ । ଏହା ବାୟୁ ପ୍ରବାହର ପ୍ରଭାବକୁ ଦୂର କରିଥାଏ ।
ଏକପଲା ତରାଜୁ
ସମ୍ଭବତଃ ଦୁଇପଲା ତରାଜୁର ବ୍ୟବହାର ପୂର୍ବରୁ ଭାରତରେ ଏକ ଏକପଲା ବିଶିଷ୍ଟ ତରାଜୁର ପ୍ରଚଳନ ଥିଲା ଯାହାକୁ "ବିଶା" କୁହାଯାଉଥିଲା । କାଠ ବା ପିତ୍ତଳ ନିର୍ମିତ ଦଣ୍ଡରେ ଗୋଟିଏ ଅଗ୍ରରେ ପଲା ବଦଳରେ ଏକ ସ୍ଥିରଭାର (fixed weight) ଓଜନର ପିଣ୍ଡ ଥାଏ । ପିଣ୍ଡଠାରୁ ବିଭିନ୍ନ ଦୂରତାରେ ଦଣ୍ଡ ଉପରେ ରେଖାଚିହ୍ନ ଥାଏ ଯାହା ଉପରେ ପଲାଟିକୁ ଝୁଲାଇ ରଖା ଯାଇପାରେ । ପିଣ୍ଡ ନିକଟବର୍ତ୍ତୀ ରେଖା ଉପରେ ଶୂନ୍ୟପଲାର ଭାର ପ୍ରତି ସନ୍ତୁଳିତ (moment) ଓ ନମୁନା ଭାରର ପଲାସହିତ ଆଘୂର୍ଣ୍ଣ ସମାନ ହେବା ନିୟମ ଉପରେ ତରାଜୁଟି ଆଧାରି ତ ଥିଲା । ସମ୍ଭବତଃ ପରବର୍ତ୍ତୀ ସମୟରେ ଯାନ୍ତ୍ରିକ କୌଶଳର ଉପଯୋଗଦ୍ୱାରା ଏହି ନିୟମକୁ ଆଧାର କରି ବିଭିନ୍ନ ଉନ୍ନତରୁ ଉନ୍ନତତର ତରାଜୁର ବିକାଶ ହେଲା । ଆଧୁନିକ ଏକ ପଲା ତରାଜୁ, ଦୁଇପଲା ତରାଜୁର ସହଜାତ ତ୍ରୁଟିକୁ, (ଦଣ୍ଡର ପରମ ସମବାହୁତାରେ ଜଟିଳତା ଏବଂ ସଂବେଦନଶୀଳତା (sensitivity) ପାଇଁ ସମସ୍ତ କ୍ଷୁରଧାରର ଏକ ସରଳରେଖାରେ ଖଚିତ ହେବା), ଦୁଇଟି କ୍ଷୁରଧାର ଓ ଅସମବାହୁ ବିଶିଷ୍ଟ ଦଣ୍ଡର ବ୍ୟବହାରଦ୍ୱାରା ଦୂର କରିଥାଏ । ଦୁଇଟି କ୍ଷୁରଧାର ଭିତରୁ ଗୋଟିଏ ଆଲମ୍ବ (fulcrum)ର କାର୍ଯ୍ୟ ଓ ଅନ୍ୟଟି ଦଣ୍ଡର ଛୋଟବାହୁ ଅଗ୍ରରେ ଏକ ଝୁଲଣ ମାଧ୍ୟମରେ ପଲା ଓ ଏକାଧିକ ବିଭିନ୍ନ ବସ୍ତୁତ୍ୱର ବଳୟ ବା ଓଜନମାନଙ୍କୁ ଧରି ରଖିବା କାର୍ଯ୍ୟ ସଂପାଦିତ କରିଥାଏ । ଦଣ୍ଡର ବଡ଼ବାହୁର ଅଗ୍ରରେ ଦଣ୍ଡର ଅଂଶ ବିଶେଷଭାବେ ଏକ ନିର୍ଦ୍ଦିଷ୍ଟ ଭାର ବିରୋଧାତ୍ମକ ଓଜନର (counter weight) କାର୍ଯ୍ୟ କରିଥାଏ । ସ୍ଥିରଭାର ସହିତ ପଲା ଓ ସମସ୍ତ ବଳୟ ବା ଓଜନର ଏକତ୍ରିତ ବସ୍ତୁତ୍ୱର ସମତୁଲତା ଥାଏ । ପଲା ଉପରେ କୌଣସି ସାମଗ୍ରୀ ରଖିଲେ ଏହି ସମତୁଲତା ନଷ୍ଟ ହୋଇଥାଏ । ତେଣୁ ସମତୁଲତାକୁ ପୁନଃସ୍ଥାପିତ କରିବା ପାଇଁ ବଳୟ ଗୁଡ଼ିକ ଏକ କ୍ରମରେ କାଢ଼ିନିଆଯାଏ । ବଳୟ ଗୁଡ଼ିକର ଅପସାରଣ ଓ ପୁନଃସ୍ଥାପନ, ତରାଜୁ ପ୍ରକୋଷ୍ଠ ସମ୍ମୁଖ ପ୍ୟାନେଲରେ ଥିବା ଡାଏଲମାନଙ୍କଦ୍ୱାରା କରାଯାଏ । ପ୍ରକୋଷ୍ଠର ପଛପଟେ ଏକ ଆଲୋକୀୟ ବ୍ୟବସ୍ଥା ଥାଏ ଯାହା ପ୍ରକୋଷ୍ଠର ସମ୍ମୁଖ ପ୍ୟାନେଲରେ ଥିବା ପ୍ରକ୍ଷେପଣ ପରଦାକୁ (projector screen) ଆଲୋକିତ କରିଥାଏ । ପରଦାଟିରେ ଏକ ନିର୍ଦ୍ଦେଶ ଚିହ୍ନ ଥାଏ ଏବଂ ପରଦା ପଛପଟେ ଏକ ଗତିଶୀଳ ମାପକ ଥାଏ । ନିର୍ଦ୍ଦେଶ ଚିହ୍ନ ଉପରେ ମାପକର ସ୍ଥିତି ସାମଗ୍ରୀରେ ଦଶମିକ ସହସ୍ରାଂଶ ଓଜନକୁ ଦର୍ଶାଇ ଥାଏ । ତରାଜୁଟିକୁ ପ୍ରକୋଷ୍ଠର ପାର୍ଶ୍ୱ ପ୍ୟାନେଲରେ ଥିବା ଏକ ତ୍ରିକୋଣୀୟ ପ୍ରଚଳନ ଗୋଲାକ, ସ୍ୱିଚ ଖୋଲିବା ଓ ବନ୍ଦକରିବାର କାର୍ଯ୍ୟ କରିଥାଏ ।
ଇଲେକ୍ଟ୍ରନିକ ତରାଜୁ
କୌଣସି ସ୍ଥାୟୀ ଚୁମ୍ବକର ଦୁଇ ମେରୁ ମଧ୍ୟରେ ବିଦ୍ୟୁତ ସ୍ରୋତ ପ୍ରବାହିତ ହେଲେ ଏକ ବିଦ୍ୟୁତ ଚୁମ୍ବକୀୟ ବଳର ସୃଷ୍ଟି ହୁଏ, ଯାହା ସ୍ରୋତବାହକ କୁଣ୍ଡଳୀକୁ ଚୁମ୍ବକୀୟ କ୍ଷେତ୍ର ବାହାରକୁ ଠେଲିଥାଏ । ଏହି ନିୟମ ଉପରେ ଆଧାରିତ ସର୍ଭୋମୋଟର (servo motor) ବ୍ୟବହାରରେ ଇଲେକଟ୍ରନିକ ତରାଜୁ କାର୍ଯ୍ୟ କରିଥାଏ । ଏପରି ତରାଜୁରେ ପଲାଟି ମୋଡ଼କ ବଳକୁ ( torsional force) ପ୍ରତିହତ କରିବା ପାଇଁ ସିଧାସଳଖ ଏକ କଠିନ ସମାନ୍ତର ଚତୁର୍ଭୁଜ ଭାର ଅବରୋଧକ ( load constraint ) ସହିତ ସଂଯୁକ୍ତ ଥାଏ । ନମୁନା ପଦାର୍ଥର ପଲା ଉପରେ ସୃଷ୍ଟ ଚାପ ସର୍ଭୋମୋଟରର କୁଣ୍ଡଳୀକୁ ବିସ୍ଥାପିତ କରିଥାଏ । ବିସ୍ଥାପନ ଯୋଗୁଁ ଏକ ପ୍ରତିକାରକ ପରିପଥରେ (compensating circuit ) ସଂସାଧନ (correction) ବିଦ୍ୟୁତ ସ୍ରୋତ ପ୍ରବାହିତ ହୁଏ, ଯାହାର ଚୁମ୍ବକୀୟ ବଳ ଶୂନ୍ୟପରିଚୟକର (null detector ) ସୂଚକଟିକୁ ଶୂନ୍ୟସ୍ଥାନରେ ପୁନଃସ୍ଥାପିତ କରିଥାଏ । ଏହି ସଂସାଧିତ ସ୍ରୋତର ମାତ୍ରା ହିଁ ପଦାର୍ଥର ଓଜନକୁ ସୂଚାଇଥାଏ । (ସଂସାଧନ ସ୍ରୋତର ପରିମାଣ ନିର୍ଦ୍ଦିଷ୍ଟ ଓଜନମାନଙ୍କ ସାହାଯ୍ୟରେ ଅଂଶାଙ୍କିତ ହୋଇଥାଏ ।
ବାହାର ଆଧାର
ଶ୍ରେଣୀ:ଚଳଣି ଶ୍ରେଣୀ:ମାପ ଯନ୍ତ୍ରପାତି
ତଳକୁସୁମା ଗୋବିନ୍ଦପୁର ଉଚ୍ଚ ବିଦ୍ୟାଳୟ
ତଳକୁସୁମା ଗୋବିନ୍ଦପୁର ଉଚ୍ଚ ବିଦ୍ୟାଳୟ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାରେ ଅବସ୍ଥିତ ।  ଏହା ଉଭୟ ତଳକୁସୁମା ଓ ଗୋବିନ୍ଦପୁର ଗ୍ରାମରେ ଅବସ୍ଥିତ ।
ତଥ୍ୟ
ଏହି ବିଦ୍ୟାଳୟରେ ଷଷ୍ଠରୁ ଦଶମ ଯାଏଁ ପିଲା ପଢନ୍ତି । ଏଠାରେ ମୋଟ ୯ ଜଣ ଶିକ୍ଷକ ଶିକ୍ଷ୍ୟୟତ୍ରୀ ଅଛନ୍ତି ।
ଇତିହାସ
୧୯୬୦ ମସିହାରେ ଏହି ବିଦ୍ୟାଳୟଟି ବୈଷ୍ନବ ଚରଣ ମହାନ୍ତିଙ୍କଦ୍ୱାରା ପ୍ରତିଷ୍ଠା କରାଯାଇଥିଲା ।
ପରିସର ଓ କୋଠାବାଡି
ଏହି ବିଦ୍ୟାଳୟରେ ମୋଟ ପାଞ୍ଚୋଟି ଘର ଅଛି । ଖେଳ ପଡ଼ିଆ ଓ ପାଠାଗାର ଅଛି।
ଖେଳ
ବିଦ୍ୟାଳୟରେ ଖୋ ଖୋ, କ୍ରିକେଟ, ଫୁଟବଲ, କବାଡି ଇତ୍ୟାଦି ଖେଳାଯାଏ । ଏହି ବିଦ୍ୟାଳୟର ଛାତ୍ରଛାତ୍ରୀମାନେ ଆନ୍ତଜିଲ୍ଲା ଏବଂ ଅନ୍ତରାଜ୍ୟ ସ୍ତରରେ ବିଭିନ୍ନ ଖେଳରେ ଭାଗ ନିଅନ୍ତି ।
କମ୍ପ୍ୟୁଟର ଶିକ୍ଷା
ବିଦ୍ୟାଳୟରେ ମୋଟ ବାରୋଟି କମ୍ପ୍ୟୁଟର ଅଛି । ପିଲାମାନଙ୍କୁ ପିଜିଡ଼ିସିଏ ଶିକ୍ଷା ଦିଆଯାଇଥାଏ ।
ଆଧାର
ଶ୍ରେଣୀ:ଓଡ଼ିଶାରେ ଶିକ୍ଷା ଶ୍ରେଣୀ:ଓଡ଼ିଶାର ବିଦ୍ୟାଳୟ
ଅକସ୍ମାତ ନବଜାତ ଶିଶୁ ମୃତ୍ୟୁ ସିଣ୍ଡ୍ରୋମ
ଅକସ୍ମାତ ନବଜାତ ଶିଶୁ ମୃତ୍ୟୁ ସିଣ୍ଡ୍ରୋମ ( ଇଂରାଜୀରେ Sudden infant death syndrome (SIDS), ବା cot death ବା crib death) ଏକ ରୋଗ ଯେଉଁଥିରେ ଏକ ବର୍ଷରୁ କମ ବୟସର ଶିଶୁଙ୍କର ଅକାରଣ ଅକସ୍ମାତ ମୃତ୍ୟୁ ହୁଏ । ତନ୍ନ ତନ୍ନ କରି ସମସ୍ତ ପରୀକ୍ଷା କରିସାରିବା ପରେ ଏପରିକି ଅଟୋପ୍ସି ପରେ ମଧ୍ୟ ମୃତ୍ୟୁର କୌଣସି କାରଣ ନ ମିଳିଲେ ଏହି ନାମ ଦିଆଯାଏ । ସଂକ୍ଷେପରେ ଏହାକୁ ଏସ.ଆଇ.ଡି. କୁହାଯାଏ ଓ ଏହି ମୃତ୍ୟୁ ଶୟନ ସମୟରେ ହୁଏ । ସ୍ୱାଭାବିକ ଭାବରେ ଏହି ମୃତ୍ୟୁ 00:00ରୁ 09:00 ଘଣ୍ଟା ସମୟରେ ହୁଏ । ଏଥିରେ କୌଣସି ସଂଘର୍ଷର ଚିହ୍ନ ମିଳେନି ବା କୌଣସି ଶବ୍ଦ ଶୁଣାଯାଇ ନ ଥାଏ ।
ଏସ.ଆଇ.ଡି. ରୋଗର କାରଣ ଜଣାଯାଇ ନାହିଁ । କେତେକ ମିଶ୍ରିତ ଉପାଦାନ ଏହି ରୋଗ କରିଥାଇପାରେ ଯେପରିକି ଅନ୍ତର୍ନିହିତ ସ‌ହଜ ଆକ୍ରମଣର ଶିକାର, ନିର୍ଦ୍ଦିଷ୍ଟ ସମୟ ଓ ପରିବେଶ ଚାପ । ପରିବେଶ ସମ୍ବନ୍ଧୀୟ ଚାପ ମଧ୍ୟରେ ପେଟମାଡ଼ି ବା କଡ଼ମାଡ଼ି ଶୋଇବା, ଅତ୍ୟଧିକ ଉତ୍ତାପ ଓ ସିଗାରେଟ ଧୁମ୍ର ପ୍ରଭାବ । ଗୋଟିଏ ଶେଯରେ ଶୋଇଲେ ଦୁର୍ଘଟଣାକ୍ରମେ ମୃତ୍ୟୁ ହୋଇପାରେ । ୩୯ ସପ୍ତାହ ଗର୍ଭାଧାନ ପୂର୍ବରୁ ଜନ୍ମ ଲାଭ ମଧ୍ୟ ଏକ ସଙ୍କଟ ଜନ‌କ ଅବସ୍ଥା ହୋଇପାରେ । ମୋଟ ନବଜାତ ଶିଶୁ ମୃତ୍ୟୁର ୮୦ % ଏହି ଏସ.ଆଇ.ଡି. ଯୋଗୁ ହୁଏ ଓ ଅନ୍ୟାନ୍ୟ କାରଣ ମଧ୍ୟରେ ସଂକ୍ରମଣ, ଜେନେଟିକ ବିଶୃଙ୍ଖଳା ଓ ହୃଦରୋଗ ହୋଇପାରେ । ଶିଶୁ ଶାରୀରିକ ଓ ଯୌନ ଉତ୍ପୀଡ଼ନ ଆକାରରେ ଶ୍ୱାସରୁଦ୍ଧ ହୋଇଥିଲେ ଭୂଲକ୍ରମେ ଏସ.ଆଇ.ଡି. ରୋଗ ନିର୍ଣ୍ଣୟ କରିହୋଇଯାଏ ଓ ଏହା ୫ %ରୁ କମ ହୁଏ ।
ବିକାଶଶୀଳ ଦେଶମାନଙ୍କରେ ଏସ.ଆଇ.ଡି. ରୋଗର ହାର ଏକ ହଜାରରୁ ଦଶ ହଜାରରେ ଗୋଟିଏ ଥାଏ । ପୃଥିବୀରେ ସନ ୧୯୯୦ରେ ୨୨,୦୦୦ ମୃତ୍ୟୁ ହୋଇଥିବା ବେଳେ ସନ ୨୦୧୩ରେ ୧୫,୦୦୦ ମୃତ୍ୟୁ ହୋଇଛି । ଆମେରିକାରେ ସନ ୨୦୧୧ରେ ଏକ ବର୍ଷରୁ କମ ଶିଶୁ ମୃତ୍ୟୁରେ ଏସ.ଆଇ.ଡି. ରୋଗ ତୃତୀୟ ସ୍ଥାନ ଅଧିକାର କରିଥିଲା । ଏକ ମାସରୁ ଏକ ବର୍ଷ ବୟସ ମଧ୍ୟରେ ମୃତ୍ୟୁର ଏହା ଏକ ସାଧାରଣ କାରଣ । ଛଅ ମାସ ବୟସ ପୂର୍ବରୁ ୯୦ % ମୃତ୍ୟୁ ହୁଏ ଓ ୨ରୁ ୪ ମାସ ମଧ୍ୟରେ ବାରମ୍ବାର ସର୍ବାଧିକ ହୁଏ । ଝିଅଙ୍କ ଅପେକ୍ଷା ପୁଅମାନଙ୍କର ଏହା ଅଧିକ ହୁଏ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ସେଫ୍ଟିବୁଟେନ
ସେଫ୍ଟିବୁଟେନ, ଏକ ବେପାର ନାମ ସେଡାକ୍ସ, ହେଉଛି ଏକ ଆଣ୍ଟିବାୟୋଟିକ୍ ଯାହା ମଧ୍ୟମ କାନ ସଂକ୍ରମଣ, ଷ୍ଟ୍ରେପ୍ ଗଳା, ନିମୋନିଆ ଏବଂ ମୂତ୍ରନଳୀ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ | ସାଇନୁସାଇଟିସ୍ ପାଇଁ ବ୍ୟବହାର ସାଧାରଣତଃ ସୁପାରିଶ କରାଯାଏ ନାହିଁ । ଏହା ପାଟିରେ ଦିଆଯାଏ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ମୁଣ୍ଡବିନ୍ଧା ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍ସିସ୍, ଷ୍ଟିଭେନ୍ସ-ଜନସନ ସିଣ୍ଡ୍ରୋମ ଏବଂ କ୍ଲୋଷ୍ଟ୍ରିଡିଓଏଡସ୍ ଡିଫିକିସିଲ ସଂକ୍ରମଣ ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ତୃତୀୟ ପିଢ଼ୀର ସେଫାଲୋସ୍ପୋରିନ୍ ଯାହା ଜୀବାଣୁ କୋଷ କାନ୍ଥରେ ହସ୍ତକ୍ଷେପ କରି କାର୍ଯ୍ୟକ୍ଷମ ହୁଏ ।
୧୯୯୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ସେଫ୍ଟିବୁଟେନ୍ ଅନୁମୋଦିତ ହୋଇଥିଲା। ୨୦୨୧ ମସିହାରୁ ସୁଦ୍ଧା ଯୁକ୍ତରାଷ୍ଟ୍ରରେ ଏହା ବନ୍ଦ ହୋଇଯାଇଥିଲା ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଚାନ୍ଦ୍ରମାସ
ବୈଦିକ ଜ୍ୟୋତିଷରେ ଚନ୍ଦ୍ରର ପ୍ରଭାବକୁ ଅଧିକ ଗୁରୁତ୍ୱ ଦିଆଯାଇଛି ।   ଏହି କ୍ରମରେ ସମୟର ଗଣନା ପାଇଁ ଚନ୍ଦ୍ର ପୃଥିବୀର ଚାରିପାଖରେ ଯେଉଁ ସମୟ ମଧ୍ୟରେ ଥରେ ବୁଲି ଆସେ ତାହା ଚାନ୍ଦ୍ରମାସ ନାମରେ ଅଭିହିତ ।
ଚନ୍ଦ୍ରକଳାର ହ୍ରାସବୃଦ୍ଧି
ଚନ୍ଦ୍ରର ଆବର୍ତ୍ତନ ଗତି ଓ ପରିକ୍ରମଣ ଗତି ପ୍ରାୟ ସମାନ । ଚନ୍ଦ୍ର ପୃଥିବୀ ଚାରିପଟେ ଘୁରିବା ସହିତ ନିଜ ଅକ୍ଷରେ ମଧ୍ୟ ଘୁରୁଥାଏ । ଅତଏବ ଆମେ ସର୍ବଦା ଚନ୍ଦ୍ରର ଗୋଟିଏ ପାର୍ଶ୍ୱ ହିଁ ଦେଖିବାକୁ ପାଉ । ପୃଥିବୀ ଚାରିପଟେ ଚନ୍ଦ୍ରର ବାସ୍ତବିକ ପରିକ୍ରମଣ ସମୟ ହେଉଛି ୨୭ ଦିନ ୭ ଘଣ୍ଟା ୪୩ ମିନିଟ ଓ ୧୧.୬ ସେକେଣ୍ଡ । ସାଧାରଣ ଭାବେ ଏହି ସମୟ ମଧ୍ୟରେ ଚନ୍ଦ୍ରକଳାର ହ୍ରାସବୃଦ୍ଧି (ଅମାବାସ୍ୟାରୁ ପୂର୍ଣ୍ଣିମା ଯାଏଁ ଚନ୍ଦ୍ରର ଦୃଶ୍ୟମାନ ଆକାରରେ ପରିବର୍ତ୍ତନ) ଘଟିଥାଏ । ପୃଥିବୀର ପରିକ୍ରମଣ ଗତି ଯୋଗୁଁ ଚନ୍ଦ୍ରକଳାର ଏହି ହ୍ରାସବୃଦ୍ଧି ପୃଥିବୀବାସୀଙ୍କୁ ଦୃଶ୍ୟମାନ ହେବା ବେଳେ ଏହି ସମୟ ଅନ୍ତର ପ୍ରଭାବିତ ହୋଇଥାଏ । ଚନ୍ଦ୍ର ଏକ ନିର୍ଦ୍ଦିଷ୍ଟ କାଳ୍ପନିକ ବିନ୍ଦୁରୁ ପୃଥିବୀର ପରିକ୍ରମଣ ଆରମ୍ଭ କରିବା ବେଳେ ଚନ୍ଦ୍ରକଳାର ଯେଉଁ ଅବସ୍ଥା (ପୂର୍ଣ୍ଣିମା କିମ୍ବା ଅମାବାସ୍ୟା) ଆମକୁ ଦୃଶ୍ୟମାନ ହୁଏ, ଠିକ ୨୭ ଦିନ ୦୭ ଘଣ୍ଟା ୪୩ ମିନିଟ ଓ ୧୧.୬ ସେକେଣ୍ଡ ପରେ ଚନ୍ଦ୍ର ପୂର୍ବ ନିର୍ଦ୍ଧାରିତ କାଳ୍ପନିକ ବିନ୍ଦୁକୁ ଫେରିଆସିଲେ ବି ଚନ୍ଦ୍ରକଳାର ସେହି ପୂର୍ବ ଅବସ୍ଥା (ପୂର୍ଣ୍ଣିମା କିମ୍ବା ଅମାବାସ୍ୟା) ଆମକୁ ଦୃଶ୍ୟମାନ ହୁଏନାହିଁ । କାରଣ ପୃଥିବୀ ଏହି ସମୟ ମଧ୍ୟରେ ତା'ର କକ୍ଷପଥରେ କିଛି ବାଟ ଆଗେଇ ଯାଇଥାଏ । ଅତଏବ ଚନ୍ଦ୍ର କଳାର ସେହି ପୂର୍ବ ଅବସ୍ଥା ଦୃଶ୍ୟମାନ ହେବା ପାଇଁ ପ୍ରାୟ ଦୁଇ ଦିନ ଅଧିକ ସମୟ ଲାଗେ । ଅର୍ଥାତ୍‌ ଗୋଟିଏ ପୂର୍ଣ୍ଣିମାରୁ (କିମ୍ବା ଅମାବାସ୍ୟାରୁ) ତାର ପରବର୍ତ୍ତୀ ପୂର୍ଣ୍ଣିମା (କିମ୍ବା ଅମାବାସ୍ୟା) ପୃଥିବୀରୁ ଦୃଶ୍ୟମାନ ହେବାପାଇଁ ୨୯.୫ ଦିନ ଲାଗେ । ଭାରତୀୟ ବୈଦିକ ଜ୍ୟୋତିଷରେ ଏହି ସମୟ ଅନ୍ତର ହେଉଛି ଏକ ଚାନ୍ଦ୍ରମାସ (Synodic Month) ।
ଚାନ୍ଦ୍ରମାନ ମାସ
ବୈଦିକ ଜ୍ୟୋତିଷ ଗଣନାମତେ ପୂର୍ଣ୍ଣିମାର ପରଦିନ (କୃଷ୍ଣ ପ୍ରତିପଦ)ଠାରୁ ଆରମ୍ଭ ହୋଇ ପରବର୍ତ୍ତୀ ପୂର୍ଣ୍ଣିମାରେ ପର୍ଯ୍ୟନ୍ତ ସମୟର ବ୍ୟବଧାନ ପ୍ରାୟ ୨୯.୫ ଦିନ । ଓଡ଼ିଆମାନେ ଏହି ହିସାବରେ ଚାନ୍ଦ୍ରମାସର ଗଣନା କରନ୍ତି । ଏହାକୁ ଗୌଣ ଚାନ୍ଦ୍ରମାସ ବୋଲାଯାଏ । ତେବେ ତେଲୁଗୁ ଭାଷାଭାଷି ଅଞ୍ଚଳରେ ମୂଖ୍ୟ ଚାନ୍ଦ୍ରମାସ ଅମାବାସ୍ୟା ପରଦିନ (ଶୁକ୍ଳ ପ୍ରତିପଦ ଅର୍ଥାତ୍‌ ନୂତନ ଚନ୍ଦ୍ରକଳା ଦର୍ଶନ ଠାରୁ)ଠାରୁ ଆରମ୍ଭ ହୋଇ ପରବର୍ତ୍ତୀ ଅମାବାସ୍ୟାରେ ଶେଷ ହୁଏ ।
ଜ୍ୟୋତିଷମତରେ ଚନ୍ଦ୍ରର ଏହି ବାସ୍ତବିକ ପରିକ୍ରମଣକୁ ଭିତ୍ତି କରି ୨୭ କିମ୍ବା ୨୮ ନକ୍ଷତ୍ରର କଳ୍ପନା କରାଯାଇଛି ଏବଂ ତଦନୁସାରେ ନାକ୍ଷତ୍ରିକ ମାସର (en:Sidereal month) ମଧ୍ୟ ଗଣନା କରାଯାଇଛି ।
୧୨ଟି ଚାନ୍ଦ୍ରମାସ ହେଲା: ବୈଶାଖ, ଜ୍ୟୈଷ୍ଠ, ଆଷାଢ଼, ଶ୍ରାବଣ, ଭାଦ୍ରବ, ଆଶ୍ୱିନ, କାର୍ତ୍ତିକ, ମାର୍ଗଶିର, ପୌଷ, ମାଘ, ଫାଲ୍‌ଗୁନ ଓ ଚୈତ୍ର । ଚାନ୍ଦ୍ରମାସ କେବେ କେବେ ୨୭, ୨୮, ୨୯, ୩୦ ଓ ୩୧ ଦିନ ହୁଏ । ୧୨ଟି ଚାନ୍ଦ୍ରମାସର ମୋଟ ସମୟ ୩୫୪ ଦିନ । ୧୨ଟି ଚାନ୍ଦ୍ରମାସ (୧ବର୍ଷ) ସହିତ ଏକ ସୌରବର୍ଷର (୩୬୫ ଦିନ) ଗଣନାରେ ପ୍ରାୟ ୧୧ ଦିନର ପାର୍ଥକ୍ୟ ରହିଥାଏ । ପ୍ରାୟ ତିନି ବର୍ଷ ଅନ୍ତରରେ ଏହି ଅଧିକା ସମୟକୁ (ଏକ ମାସ) ଏକ ମଳମାସ ଭାବେ ଗଣନା କରାଯାଇ ଚାନ୍ଦ୍ରମାନ ସମୟ ଗଣନା ଏବଂ ସୌରବର୍ଷ ସମୟ ଗଣନା ମଧ୍ୟରେ ସମାନତା ରକ୍ଷା କରାଯାଇଥାଏ ।
ଆଧାର
ଶ୍ରେଣୀ:ମାସ
ଶିରିଝୋଲି
ଶିରିଝୋଲି ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ କ୍ଷୁଦ୍ର ଗ୍ରାମ । ଗାଆଁରେ ଏକ ପୁରାତନ ରାଧାକୃଷ୍ଣ ମନ୍ଦିର ରହିଛି ।
ଜନସଂଖ୍ୟା
୨୦୧୧ ଜନଗଣନା ଅନୁଯାୟୀ ଏଠାକାର ମୋଟ ଲୋକସଂଖ୍ୟା ହେଉଛି ୧୪୯୯ । ତନ୍ମଧ୍ୟରୁ ପୁରୁଷ ସଂଖ୍ୟା  ୭୩୦ ଏବଂ ମହିଳା ସଂଖ୍ୟା  ୭୬୯।
ଶିକ୍ଷାନୁଷ୍ଠାନ
ଏଠାକାର ଶିକ୍ଷାନୁଷ୍ଠାନଗୁଡ଼ିକ ହେଲା: ଏତଦ୍ ବ୍ୟତୀତ ଗାଆଁ ମୁହଁରେ ଏକ ପାଠାଗାର ରହିଛି ।
ବାହାର ତଥ୍ୟ
ଶ୍ରେଣୀ:ରାୟଗଡ଼ା ଜିଲ୍ଲାର ଗାଆଁ ଓ ସହର
ଘାତକ ତିମି
ଘାତକ ତିମି ବା ଓର୍କା (ଇଂରାଜୀ ଭାଷାରେ The killer whale or orca (Orcinus orca) ଏକ ପ୍ରକାର ଦାନ୍ତବିଶିଷ୍ଟ ତିମି (toothed whale) ଯିଏ ଓସେନିକ ଡଲଫିନ (oceanic dolphin) ପରିବାରର ସବୁଠାରୁ ବଡ଼ ଆକାର ବିଶିଷ୍ଟି ସଭ୍ୟ । ଘାତକ ତିମିମାନଙ୍କର ଖାଦ୍ୟ ଭିନ୍ନ ଭିନ୍ନ ପ୍ରକାର ହୋଇଥିଲେ ମଧ୍ୟ ସେମାନେ ଏକ ନିର୍ଦ୍ଦଷ୍ଟ ପ୍ରକାର ଖାଦ୍ୟ ଖାଆନ୍ତି ।  କେତେକ କେବଳ ମାଛା ଖାଆନ୍ତି ତ ଆଉ କେତେକ ସାମୁଦ୍ରିକ ସ୍ତନ୍ୟପାୟୀ (marine mammal) ଯେପରିକି ପିନିପେଡ ସିଲ (seals) ଓ ଆଉ କେତେକ ଅନ୍ୟ ପ୍ରଜାତିର ଡଲଫିନ ଆହାର କରନ୍ତି । ସେମାନେ ବାଲିନ ତିମିର (baleen whale) ଶାବକମାନଙ୍କୁ ଆକ୍ରମଣ କରନ୍ତି, ଏପରିକି ବଡ଼ମାନଙ୍କୁ ମଧ୍ୟ ଛାଡ଼ନ୍ତିନି  । ଘାତକ ତିମିମାନେ ଶିର୍ଷ ଶିକାରୀ (apex predator) ଭାବରେ ବିଖ୍ୟାତ କାରଣ ତାଙ୍କୁ କେହି ଶିକାର କରେନାହିଁ । ଏହି ପ୍ରାଣୀ ସଂସାରର ସମସ୍ତ ସମୁଦ୍ରରେ ସବୁ ପ୍ରକାର ପରିବେଶରେ ରହନ୍ତି; ଆର୍କଟିକ (Arctic) ଓ ଦକ୍ଷିଣ ସମୁଦ୍ରରୁ (Antarctic regions) ଆରମ୍ଭ କରି ଗ୍ରୀଷ୍ମମଣ୍ଡଳୀୟ ସମୁଦ୍ର ପର୍ଯ୍ୟନ୍ତ ରହନ୍ତି କେବଳ ବାଲଟିକ (Baltic
ଘାତକ ତିମି‌ ଅତି ସାମାଜିକ ପ୍ରାଣୀ (social); କେତେକ ସଂଖ୍ୟାରେ ସେମାନେ ମାଟ୍ରିଲିନିଆଲ ମାଈ ପଶୁ ଧାଡ଼ି (matrilineal) ପରିବାର ଦଳର ହୋଇଥାଆନ୍ତି ଯାହା ଯେ କୌଣସି ପ୍ରାଣୀ ପ୍ରଜାତି ପାଇଁ ସ୍ଥିର ରହେ । ପ୍ରଗତିଶୀଳ ଶିକାର ପ୍ରକ୍ରିୟା ଓ ସ୍ୱର ବ୍ୟବ‌ହାରର ସ୍ୱାତନ୍ତ୍ର୍ୟତା ବିଭିନ୍ନ ଦଳ ନିମନ୍ତେ ନିର୍ଦ୍ଦିଷ୍ଟ ଥାଏ ଓ ତାହା ବଂଶାନୁକ୍ରମେ ଚାଲୁରହିଥାଏ ଯାହାକୁ ପଶୁ ସଂସ୍କୃତି (animal culture) କୁହାଯାଏ ।
ଇଣ୍ଟରନ୍ୟାସନାଲ ୟୁନିଅନ ଫର କଞ୍ଜରଭେସନ ଅଫ ନେଚର (International Union for Conservation of Nature) ସଂସ୍ଥା ଏହି ପ୍ରାଣୀର ସ୍ଥାୟୀତ୍ୱ (conservation status) ବିଷୟରେ ଅନୁଶୀଳନ କଲାବେଳେ ଡାଟା ଅଭାବ (data deficient) ଦେଖିଲେ କାରଣ ଦୁଇ ପ୍ରକାର ଘାତକ ତିମିର ପ୍ରଜାତି ସମସ୍ୟା (separate species) ରହୁଛି । ଶିକାର ଅଭାବ, ବାସସ୍ଥାନ ଅଭାବ (habitat loss), ପଲିକ୍ଲୋରିନେଟେଡ ବାଇଫିନାଇଲ (PCBs) ରାସାୟନିକ ପଦାର୍ଥର ପ୍ରଦୂଷଣ, ସାମୁଦ୍ରିକ ସ୍ତନ୍ୟପାୟୀ ଜୀବଙ୍କ ପାର୍କ (marine mammal park) ନିମନ୍ତେ ଧରିନେବା, ଓ ବ୍ୟାବସାୟ ଯୋଗୁ ଧରିବା (conflicts with human fisheries) ସକାଶେ ଏମାନଙ୍କ ସଂଖ୍ୟା ବିପଦଗ୍ରସ୍ତ (endangered) ହୋଇଆସୁଛି । ସନ ୨୦୦୫ର ଶେଷ ଭାଗକୁ ବ୍ରିଟିଶ କଲମ୍ବିଆ (British Columbia) ଓ ୱାସିଙ୍ଗଟନ ଷ୍ଟେଟ ([:en:[Washington state|]]) ଜଳଭାଗରେ ପ‌ହଁରୁଥିବା  ସଦର୍ଣ୍ଣ ରେସିଡେଣ୍ଟ ଘାତକ ତିମିମାନଙ୍କୁ (southern resident killer whale) ୟୁଏସ ଏଣ୍ଡେଜର୍‌ଡ଼ ସ୍ପେସିଦ୍ୱାରା ବିପଦଗ୍ରସ୍ତ ପ୍ରାଣୀ ଚିଠାଭୁକ୍ତ (U.S. Endangered Species list) କରାଯାଇଛି ।
ମାନବ ନିମନ୍ତି ବଣ୍ୟ ଘାତକ ତିମି ବିପଦ ଜନ‌କ ନୁହେଁ, କିନ୍ତୁ କେତେକ ପାର୍କରେ ଧରାହୋଇ ରଖାଯାଇଥିବା ଘାତକ ତିମି ତାଙ୍କର ଦେଖାଶୁଣା କରୁଥିବା ଲୋକଙ୍କୁ ଆକ୍ରମଣ (captive orcas killing or injuring their handlers) କରୁଥିବା ଦେଖାଯାଇଛି । ବିଭିନ୍ନ ପୌରାଣିକ ଗଳ୍ପରେ ଘାତକ ତିମି ବିଷୟ ଅବତାରଣା କରାଯାଇଛି ଯେଉଁଥିରେ ସେମାନେ ଆତ୍ମୀୟ ଭାବରୁ ଆରମ୍ଭ କରି ନିର୍ଦ୍ଦୟ ଘାତକ ସ୍ୱଭାବ ପ୍ରଦର୍ଶନ କରୁଥିବା ଲେଖାଯାଇଛି ।
ପଞ୍ଚାୟତ ଉଚ୍ଚ ବିଦ୍ୟାଳୟ, କଳାବୁଦା
ପଞ୍ଚାୟତ ଉଚ୍ଚ ବିଦ୍ୟାଳୟ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାରେ ଅବସ୍ଥିତ ।  ଏହା ଉଭୟ ତଳକୁସୁମା ଓ ଗୋବିନ୍ଦପୁର ଗ୍ରାମରେ ଅବସ୍ଥିତ ।
ତଥ୍ୟ
ଏହି ବିଦ୍ୟାଳୟରେ ଷଷ୍ଠରୁ ଦଶମ ଯାଏଁ ପିଲା ପଢନ୍ତି । ଏଠାରେ ମୋଟ ୮ ଜଣ ଶିକ୍ଷକ ଶିକ୍ଷ୍ୟୟତ୍ରୀ ଅଛନ୍ତି ।
ଇତିହାସ
୧୯୯୨ମସିହାରେ ଏହି ବିଦ୍ୟାଳୟଟି ପ୍ରତିଷ୍ଠା କରାଯାଇଥିଲା ।
ପରିସର ଓ କୋଠାବାଡି
ଏହି ବିଦ୍ୟାଳୟରେ ମୋଟ ଦୁଇଟି ଘର ଅଛି । ଖେଳ ପଡ଼ିଆ ଓ ପାଠାଗାର ଅଛି।
ଖେଳ
ବିଦ୍ୟାଳୟରେ ଖୋ ଖୋ, କ୍ରିକେଟ, ଫୁଟବଲ, କବାଡି ଇତ୍ୟାଦି ଖେଳାଯାଏ । ଏହି ବିଦ୍ୟାଳୟର ଛାତ୍ରଛାତ୍ରୀମାନେ ଆନ୍ତଜିଲ୍ଲା ଏବଂ ଅନ୍ତରାଜ୍ୟ ସ୍ତରରେ ବିଭିନ୍ନ ଖେଳରେ ଭାଗ ନିଅନ୍ତି ।
ଆଧାର
ଶ୍ରେଣୀ:ଓଡ଼ିଶାରେ ଶିକ୍ଷା ଶ୍ରେଣୀ:ଓଡ଼ିଶାର ବିଦ୍ୟାଳୟ
ନଟବର ଶତପଥୀ
ନଟବର ଶତପଥୀ ଜଣେ ଓଡ଼ିଆ ଭାଷାବିତ ଓ ଗବେଷକ । ସେ ରେଭେନ୍ସା ମହାବିଦ୍ୟାଳୟରେ ଓଡ଼ିଆ ବିଭାଗର ମୁଖ୍ୟଭାବରେ କାର୍ଯ୍ୟକରିଥିଲେ ।
ଦିଲୱାଲେ ଦୁଲହନୀୟା ଲେ ଜାଏଙ୍ଗେ
ଦିଲୱାଲେ ଦୁଲହନୀୟା ଲେ ଜାଏଙ୍ଗେ ୧୯୯୫ ମସିହାରେ ତିଆରି ହିନ୍ଦୀ ଭାଷାର ଚଳଚ୍ଚିତ୍ର ଅଟେ, ଯାହା ଡିଡିଏଲ୍‌ଜେ(DDLJ) ନାମରେ ମଧ୍ୟ ଜଣାଶୁଣା । ଏହି ସିନେମାର ପ୍ରଥମ ପ୍ରଦର୍ଶନ ୧୯ ଅକ୍ଟୋବର ୧୯୯୫ ମସିହାରେ ହୋଇଥିଲା ଏବଂ ୨୦ ଅକ୍ଟୋବର ୧୯୯୫ ମସିହାରେ ଏହା ସମଗ୍ର ଭାରତରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରର ନିର୍ଦ୍ଦେଶନା ଚଳଚ୍ଚିତ୍ର ନିର୍ମାତା ଓ ନିର୍ଦ୍ଦେଶକ ୟସ ଚୋପ୍ରା ଙ୍କ ପୁତ୍ର "ଆଦିତ୍ୟ ଚୋପ୍ରା" କରିଥିଲେ । ଶାହାରୁଖ ଖାଁ, କାଜଲ ଏବଂ ଅମରେଶ ପୁରୀ ଏହି ଚଳଚ୍ଚିତ୍ରର ପ୍ରମୁଖ କଳାକାର ଥିଲେ । ଏହି ଚଳଚ୍ଚିତ୍ରର ନାମ ସବୁଠାରୁ ଅଧିକ ସମୟ ଧରି ଚାଲିବାର ରେକର୍ଡ଼ ଅଛି । ୨୦୧୯ ମସିହା ସୁଦ୍ଧା ଏହା ମୁମ୍ବାଇ ର ମରାଠା ମନ୍ଦିରରେ ୨୦ ବର୍ଷରୁ ଅଧିକ ସମୟ ପର୍ଯ୍ୟନ୍ତ ଚାଲୁଥିଲା । ମାର୍ଚ୍ଚ ୨୦୦୯ ମସିହାରେ ଏହା ମୁମ୍ବାଇର ମରାଠା ମନ୍ଦିରରେ ୭୦୦ ସପ୍ତାହ ରେକର୍ଡ ତିଆରି କରିଥିଲେ, ଏହା ପୂର୍ବରୁ ଏହି ରେକର୍ଡ "ଶୋଲେ" ଚଳଚ୍ଚିତ୍ର ନାମରେ ଥିଲା ଯାହା ପ୍ରାୟ ସାଢ଼େ ୫ ବର୍ଷ ପର୍ଯ୍ୟନ୍ତ ଏକ ସେନେମା ଘରେ ଚାଲିଥିଲା । ଏହି ଚଳଚ୍ଚିତ୍ର ଭାରତରେ ୫୮ କୋଟି ଟଙ୍କା ଏବଂ ବିଦେଶରେ ୧୭.୫ କୋଟିର ରୋଜଗାର କରିଥିଲା। ଇଣ୍ଡିଆ ଟାଇମ୍ସ ମୁଭି ପତ୍ରିକା, ଏହାକୁ ଭାରତର ୨୫ତମ ଶ୍ରେଷ୍ଠ ଚଳଚ୍ଚିତ୍ରରେ ସାମିଲ କରିଥିଲା ।
ନଟବର ଶତପଥୀ
ଆଧାର
ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ବିଷୁବ ପୁରସ୍କାର ସମ୍ମାନିତ ଶ୍ରେଣୀ:ଓଡ଼ିଆ ଲେଖକ
ଦିଲୱାଲେ ଦୁଲହନୀୟା ଲେ ଜାଏଙ୍ଗେ
ଚଳଚ୍ଚିତ୍ରର ନିର୍ମାଣ
ଦିଲୱାଲେ ଦୁଲହନିଆ ଲେ ଯାଏଙ୍ଗେ ୧୯୯୪ ଏବଂ ଅଗଷ୍ଟ  ୧୯୯୫ ମଧ୍ୟରେ ୫-, ୧୦-, ୨୦- ଦିନ ଶିଡ୍ୟୁଲରେ ନିର୍ମାଣ କରାଯାଇଥିଲା ।  ନିର୍ମାଣ କରାଯାଇଥିବା ପ୍ରଥମ ଅନୁକ୍ରମ ସ୍ୱିଜରଲ୍ୟାଣ୍ଡ ରେ କାଜଲ ଏବଂ ଶାହାରୁଖ ଖାଁଙ୍କ ସହିତ "ହୋ ଗେୟା ହେ ତୁଝ କୋ ତୋ ପ୍ୟାର ସଜନା" ଗୀତରେ ନିଆଯାଇଥିଲା । ୟୁରୋପୀୟ ଯାତ୍ରା ଦୃଶ୍ୟ ଏବଂ ଗୀତର ମୁଖ୍ୟ ରୂପେ ସନେନ, ମୋଣ୍ଟବୋବନ, ଗସ୍ତଦ ପରି ଦୃଶ୍ୟ ସ୍ୱିଜରଲ୍ୟାଣ୍ଡରେ ନିର୍ମାଣ କରାଯାଇଥିଲା । ଟ୍ରାଫଲଗର ସ୍କୋୟାର, ଲଣ୍ଡନ କିଙ୍ଗ କ୍ରସ ରେଲୱେ ଷ୍ଟେସନ ଏବଂ ଏଞ୍ଜେଲ ଟ୍ୟୁବ ଷ୍ଟେସନ ସହିତ ଅନ୍ୟ ଦୃଶ୍ୟର ସୁଟିଂ ଇଂଲଣ୍ଡରେ କରାଯାଇଥିଲା ।   ଚଳଚ୍ଚିତ୍ରର ସିନେମେଟୋଗ୍ରାଫର ନିର୍ଦ୍ଦେଶକ ମାନମୋହବ ସିଂ, ଚୋପ୍ରାଙ୍କ ସହିତ "ତୁଝେ ଦେଖା ତୋ ୟେ" ସଙ୍ଗୀତର ସୁଟିଂ କରିଥିଲେ । ଏହି ଗୀତକୁ ଦିଲ୍ଲୀର ଗୁରୁଗ୍ରାମର ବାହାର ଅଞ୍ଚଳରେ ଶାହାରୁଖ ଏବଂ କାଜଲଙ୍କ ସହିତ ପ୍ରତିଷ୍ଠିତ ଏକ ବିରାଟ ସୋରିଷ କ୍ଷେତରେ ସୁଟିଂ କରିଥିଲେ । ଅନ୍ତିମ ଦୃଶ୍ୟକୁ ନିର୍ମାଣ କରିବା ସମୟରେ କଳାକାରମାନଙ୍କୁ ବହୁ ଅସୁବିଧାର ସାମ୍ନା କରିବାକୁ ପଡିଥିଲା , ଯେଉଁଥିରେ କାଜଲଙ୍କୁ ଚାଲୁଥିବା ଟ୍ରେନଟିକୁ ଦୌଡ଼ି ଦୌଡ଼ି ଧରିବାର ଥିଲା । ଅଧିକ ଗରମରେ ସୁଟିଂ କରିବା ବହୁ କଷ୍ଟସାଧ୍ୟ ହେଉଥିଲା , ଯଦି ଟ୍ରେନ ପାଖେ କିଛି ସୁଟିଂରେ ଅସୁବିଧା ହେଉଥିଲା ତେବେ ପୁନଶ୍ଚ ଟ୍ରେନକୁ ଫେରିବା ପାଇଁ ୨୦ ମିନିଟ ଲାଗୁଥିଲା ।
ସ୍ୱାଗତ ସମାରୋହ
ଏହି ଚଳଚ୍ଚିତ୍ର ୧୯୯୫ ମସିହାର ସବୁଠାରୁ ବଡ଼ ହିଟ ଚଳଚ୍ଚିତ୍ର ଏବଂ ୧୯୯୦ ଦଶକର ଦ୍ୱିତୀୟ ସବୁଠାରୁ ଭଲ ରୋଜଗାର କରିଥିବା ଚଳଚ୍ଚିତ୍ର ଅଟେ । "ମରିବା ପୂର୍ବରୁ ୧୦୦୧ ଚଳଚ୍ଚିତ୍ରକୁ ଦେଖିବାକୁ ପଡିବ"ର ସୂଚୀରେ ସୂଚୀବଦ୍ଧ ହୋଇଥିବା ଚଳଚ୍ଚିତ୍ର ମଧ୍ୟରୁ ଏହା ଦ୍ୱିତୀୟ ଚଳଚ୍ଚିତ୍ର ଅଟେ ।
ଆଧାର
ଶ୍ରେଣୀ:୧୯୯୫ର ହିନ୍ଦୀ କଥାଚିତ୍ର ଶ୍ରେଣୀ:ହିନ୍ଦୀ କଥାଚିତ୍ର
କାଳିଜାଈ
କିମ୍ବଦନ୍ତୀ
କିମ୍ବଦନ୍ତୀ ଅନୁସାରେ କାଳି ଓ ଜାଇ, ମା’ ଙ୍କର ଦୁଇ ପୃଥକ ପୃଥକ ସ୍ୱରୂପ । ମା କାଳୀ ହିନ୍ଦୁ ଧର୍ମର ପ୍ରତ୍ୟକ୍ଷ ଅଧିଷ୍ଠାତ୍ରୀ ଦେବୀ ହୋଇଥିବା ବେଳେ ଜାଇ ସ୍ଥାନୀୟ ଅଞ୍ଛଳର ଜଣେ ସାଧାରଣ ଝିଅ ଥିଲା । ଯିଏକି କୈାଣସି ସମୟରେ ଚିଲିକାର ଗଭୀର ଗଣ୍ଡ ମଧ୍ୟରେ ବିଲୀନ ହୋଇଯାଇଥିଲା । ସେଠାରେ ଅବସ୍ଥିତ ଅନ୍ୟ ଏକ ଦ୍ୱୀପ ପାରିକୁଦକୁ ବିବାହ କରି ନିଜ ପିତାଙ୍କ ସହ ଯାଉଥିବା ବେଳେ ଭୟଙ୍କର ଝଡର ସମ୍ମୁଖୀନ ହୋଇଥିଲା । ଝଡର ପ୍ରଭାବ ଅତି ତୀବ୍ର ଥିବାରୁ ନାଆଟି ସେହି ଗଣ୍ଡ ମଧ୍ୟରେ ଓଲଟି ପଡ଼ିଥିଲା । ପରେ ଜାଇର ପିତା ଓ ନାବିକ ଉଭୟ ବର୍ତ୍ତିଯାଇଥିଲେ, ମାତ୍ର ଜାଇର କୈଣସି ପତ୍ତା ମିଳିନଥିଲା । ଶୁଣିବାକୁ ମିଳେ ଯେ ଏହି ଘଟଣାର କିଛିଦିନ ପରେ ସେହି ବାଟ ଦେଇ ଯାଉଥିବା ନାବିକମାନେ ଜାଇର କାନ୍ଦଣା ଶୁଣିବାକୁ ପାଉଥିଲେ । ତେଣୁ ଧିରେ ଧିରେ ତାଙ୍କୁ ମା କାଳିଙ୍କ ଆଖ୍ୟା ଦେଇ ବିପଦ ସମୟରେ ସ୍ମରଣ କରିବାକୁ ଲାଗିଲେ । ଐତିହାସିକ ତଥ୍ୟ ଅନୁସାରେ ମା କାଳିଜାଇଙ୍କ ମନ୍ଦିର ପ୍ରାୟ ୧୭୧୭ ମସିହାରେ ପାରିକୁଦର ରାଜା ଶ୍ରୀ ଜଗନ୍ନାଥ ମାନସିଂହଙ୍କଦ୍ୱାରା ନିର୍ମାଣ ହୋଇଥିଲା । ଏହା ପରଠୁ ମା ସେଠାରେ ଅଧିଷ୍ଠାତ୍ରୀ ଦେବୀ ରୂପେ ପୂଜା ପାଇ ଆସୁଛନ୍ତି ।
ବିଶ୍ୱାସ
ଲକ୍ଷ ଲକ୍ଷ ଲୋକ ଚିଲିକା ହ୍ରଦ ଉପରେ ନିଜ ଜୀବିକା ନିର୍ବାହ ପାଇଁ ନିର୍ଭର କରିଥାନ୍ତି । ମାଛ ଓ ବିଭିନ୍ନ ସାମଗ୍ରୀ ସଂଗ୍ରହ କରିବା ପାଇଁ ପ୍ରତିଦିନ ସେମାନଙ୍କୁ ଚିଲିକାର ଗଭୀର ଗଣ୍ଡ ମଧ୍ୟକୁ ଯିବାକୁ ପଡ଼ିଥାଏ । ବିଶ୍ୱାସ ଅଛି ଯେ ସେହି ମତ୍ସ୍ୟଜୀବୀମାନଙ୍କୁ ମା କାଳିଜାଇ ପ୍ରତି ବିପଦ ମୁହୁର୍ତ୍ତରେ ବିଭିନ୍ନ ଝଡଝଞାରୁ ରକ୍ଷା କରିଥାନ୍ତି । ତେଣୁ ଚିଲିକାର ମତ୍ସ୍ୟଜୀବୀମାନେ, ତାଙ୍କୁ ଇଷ୍ଟଦେବୀ ରୂପେ ପୂଜା କରନ୍ତି ।
ଗମନାଗମନ ସୁବିଧା
କାଳିଜାଇକୁ ଯିବାକୁ ହେଲେ, ପ୍ରଥମେ ରାଜଧାନୀ ଭୁବନେଶ୍ୱରରୁ ସଡକପଥରେ ବାଲୁଗାଁ ପର୍ଯ୍ୟନ୍ତ ପ୍ରାୟ ୯୧ କିମି. ଅତିକ୍ରମ କରିବାକୁ ପଡ଼ିବ । ଏହା ପରେ ବାଲୁଗାଁଠାରୁ ୧୮ କିମି. ଦୂର କାଳିଜାଇକୁ ଜଳପଥ ଦେଇ ଯିବାକୁ ହେବ । ଏଥିପାଇଁ ବିଭିନ୍ନ ଲଞ୍ଛର୍ ଓ ବୋଟ୍ର ସୁବିଧା ରହିଛି ।
ବାହାର ତଥ୍ୟ
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର ଶ୍ରେଣୀ:ଖୋର୍ଦ୍ଧା ଜିଲ୍ଲାର ହିନ୍ଦୁ ମନ୍ଦିର ଶ୍ରେଣୀ:ଓଡ଼ିଶାର ଦେବୀ ମନ୍ଦିର
ସୁଧାଂଶୁବାଳା ହାଜରା
ସୁଧାଂଶୁବାଳା ହାଜରା, ଓଡ଼ିଶାର ଓ ବ୍ରିଟିଶ୍ ଭାରତର ପ୍ରଥମ ମହିଳା ଆଇନଜ୍ଞ । ସେ ସ୍ୱାଧୀନତା ସଂଗ୍ରାମୀ ମଧୁସୂଦନ ଦାସଙ୍କ ପାଳିତ କନ୍ୟା । ସେ ପାଟନା ଜିଲ୍ଲା ନ୍ୟାୟାଳୟରେ ଆଇନଜ୍ଞ ଥିଲେ । ସେ କଲିକତା ବିଶ୍ୱବିଦ୍ୟାଳୟରୁ ଆଇନ୍ ଡିଗ୍ରୀ ଲାଭ କରିଥିଲେ ।
ଆଇନଜ୍ଞ ଜୀବନ
ସୁଧାଂଶୁବାଳା ୧୯୨୧ରେ ଆଇନରେ ସ୍ନାତ୍ତକ ଲାଭ କରିଥିଲେ ଓ ମଧୁସୂଦନଙ୍କ ଉପଦେଶରେ ପାଟଣା ଉଚ୍ଚ ନ୍ୟାୟାଳୟରେ ଜୀବିକା ଆରମ୍ଭ ପାଇଁ ଦରଖାସ୍ତ ଦେଇଥିଲେ । ମାତ୍ର ଲିଙ୍ଗ‌ଗତ ବିଭେଦ ହେତୁ ତାଙ୍କ ଦରଖାସ୍ତକୁ ୨୦ ନଭେମ୍ବର ୧୯୨୧ରେ ନାମଞ୍ଜୁର କରାଯାଇଥିଲା । ନ୍ୟାୟାଳୟ ମତରେ ଲିଗାଲ୍ ପ୍ରାକ୍ଟିସ୍‌ନର୍ ଆକ୍ଟ୍ ଅନୁଯାୟୀ ମହିଳାମାନଙ୍କୁ ଏହି ସୁଯୋଗ ଦିଆ ଯାଇପାରିବ ନାହିଁ ଓ ଏହା ପାଇଁ ଆଇନର ସଂଶୋଧନ ଆବଶ୍ୟକ । ସେ ଏହା ବିରୁଦ୍ଧରେ ନଲଢ଼ିବାକୁ ନିଷ୍ପତି ନେଇଥିଲେ ମଧ୍ୟ ସେତେବେଳେ ସ୍ଥାନୀୟ ସରକାରର ମନ୍ତ୍ରୀମଣ୍ଡଳରେ ଥିବା ମଧୁବାବୁ ଏହା ସମ୍ବନ୍ଧରେ ଅଗଷ୍ଟ ୧୯୨୨ରେ ଭାଇସ୍‌ରୟ୍‌ଙ୍କ ପାଖକୁ ଏକ ଚିଠା ପଠାଇଥିଲେ । କେନ୍ଦ୍ର ବିଧାନ ସଭାର ସଭାପତି ସାର୍ ଫ୍ରେଡ଼୍‌ରିକ୍ ହ୍ୱାଇଟ୍‌ ଏହାକୁ ଗୁରୁତର ଭାବେ ନେଇଥିଲେ । ସଂଶୋଧନ ନିମନ୍ତେ ଅର୍ଥର ଆବଶ୍ୟକତା ଥିଲେ ମଧ୍ୟ, ଘଟଣାଟି ସାର୍ବଜନୀକ ଓ ମହିଳାମାଙ୍କଙ୍କର ସମ୍ମାନ ହୋଇଥିବାରୁ, ସୁଧାଂଶୁବାଳାଙ୍କଠାରୁ କୌଣସି ଅର୍ଥ ନିଆଯାଇନଥିଲା ।
୧୯୨୩ ମସିହାରେ ଏହା ସମ୍ବନ୍ଧରେ ବିଲ୍ ଆଗତ ହୋଇଥିଲା ଓ ବିନା କୌଣସି ପ୍ରତିରୋଧରେ ଗ୍ରହଣ ହୋଇଥିଲା । ୧୨ ଡିସେମ୍ବର ୧୯୨୩ ମସିହାରେ ସୁଧାଂଶୁବାଳା ଆଇନଜ୍ଞ ଭାବେ ଗ୍ରହଣୀୟ ହୋଇଥିଲେ ଓ ମଧୁସୂଦନ ଦାସଙ୍କ ଅଧୀନରେ ପାଟଣା ଉଚ୍ଚନ୍ୟାୟାଳୟରେ କାମ କରିବା ଆରମ୍ଭ କରିଥିଲେ ।
ଆଧାର
ଶ୍ରେଣୀ:ପ୍ରଥମ ଓଡ଼ିଆ ମହିଳା ଶ୍ରେଣୀ:ଓଡ଼ିଆ ଆଇନଜ୍ଞ ଶ୍ରେଣୀ:ମହିଳା ଆଇନଜ୍ଞ
କୁଳମଣି ରାଉତ
କୁଳମଣି ରାଉତ‌ (ଜନ୍ମ: ୨୨ ଫେବୃଆରୀ ୧୯୪୭) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । କୁଳମଣି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବରୀ-ଡେରାବିଶ ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ପରିବାର ଓ ଶିକ୍ଷା
କୁଳମଣି ରାଉତ‌ ୧୯୪୭ ମସିହାର ଫେବୃଆରୀ ମାସ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁଦର୍ଶନ ରାଉତ ଓ ପତ୍ନୀଙ୍କ ନାମ ଶୈଳବାଳା ରାଉତ । କୁଳମଣିଙ୍କ ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ।
ରାଜନୈତିକ ଜୀବନ
କୁଳମଣି ରାଉତ‌ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
୧୧ପି ବିଲୋପନ ସିଣ୍ଡ୍ରୋମ
ଏହାର କାରଣ ହେଉଛି କ୍ରୋମୋଜୋମର ୧୧ତମ କ୍ଷୁଦ୍ର ବାହୁରେ ଜେନେଟିକ୍ ପଦାର୍ଥ ବିଲୋପ ସାଧନ । ପ୍ରାରମ୍ଭିକ ବିକାଶ ସମୟରେ ଅଧିକାଂଶ ମାମଲା ସ୍ୱତଃସ୍ପୁର୍ତ୍ତ ଭାବରେ ଘଟିଥାଏ ବା କ୍ୱଚିତ୍ ଏହା ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ ଆସିଥାଇପାରେ । ଏଥିରେ ପିଏଏକ୍ସ୬ ଏବଂ ଡବ୍ଲ୍ୟୁଟି୧ ସମେତ ପରସ୍ପର ପାଖରେ ବସିଥିବା ଏକ ଜିନ ଗୋଷ୍ଠୀର ଅଭାବ ଥାଏ । ଏଥିରେ ବିଡିଏନଏଗଫ ଜିନ୍ ଜଡିତ ହେଲେ ମୋଟାପଣ ହୁଏ । ଜନ୍ମ ସମୟରେ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ କାରିଓଟାଇପିଂଦ୍ୱାରା ନିଶ୍ଚିତ କରାଯାଇଥାଏ ।
ଲକ୍ଷଣ ଉପରେ ଚିକିତ୍ସା ଆଧାରିତ ହୁଏ । ୱିମସ ଅର୍ବୁଦ ସାଧାରଣତଃ ଅସ୍ତ୍ରୋପଚାର ଏବଂ କେମୋଥେରାପିଦ୍ୱାରା ଚିକିତ୍ସା କରାଯାଏ; ବୌଦ୍ଧିକ ଅକ୍ଷମତା ଥିଲେ ବିଶେଷ ଧରଣର ଶିକ୍ଷାଦ୍ୱାରା ସାହାଯ୍ୟ ହୋଇପାରେ ଏବଂ ବୃକ୍‌କ ସମସ୍ୟା ଥିଲେ ଏସିଇ ଇନହିବିଟର କିମ୍ବା ବୃକ୍‌କ ପ୍ରତିରୋପଣ ଆବଶ୍ୟକ ହୋଇପାରେ | ବିଶ୍ୱାସ କରାଯାଏ ଯେ ଆୟୁଷ କମିଯାଏ, କିନ୍ତୁ କେତେ ତାହା ସ୍ପଷ୍ଟ ହୋଇନାହିଁ।
ଏହି ସିଣ୍ଡ୍ରୋମ ୫୦୦,୦୦୦ ଲୋକ ମଧ୍ୟରୁ ଜଣେ ବା ଏକ ନିୟୁତ ଲୋକଙ୍କ ମଧ୍ୟରୁ ଜଣକ ଉପରେ ପ୍ରଭାବ ପକାଇଥାଏ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି | ୧୯୬୪ ମସିହାରେ ମିଲର ଏହି ଅବସ୍ଥା ପ୍ରଥମେ ବର୍ଣ୍ଣନା କରିଥିଲେ । ସଂପୃକ୍ତ ଜେନେଟିକ୍ ଅସ୍ୱାଭାବିକତା ୧୯୭୮ ମସିହାରେ ରିକାର୍ଡିଦ୍ୱାରା ଆବିଷ୍କୃତ ହୋଇଥିଲା ।
ଇବ ନଦୀ
thumb|ଝାରସୁଗୁଡା ନିକଟରେ ଇବ ନଦୀ ଇବ ନଦୀ ,ମହାନଦୀର ଏକ ଉପନଦୀ । ଏହା ଉତ୍ତର ପୂର୍ବ ଓ କେନ୍ଦ୍ରୀୟ ଭାରତରେ ପ୍ରବାହିତ ହୋଇ ହୀରାକୁଦ ଜଳଭଣ୍ଡାରରେ ପତିତ ହୁଏ । ଏହାର ଉତ୍ପତ୍ତି ପାଣ୍ଡରାପେଟ ପାଖ ପାହାଡ଼ର ୭୬୨ ମିଟର ଉଚ୍ଚତାରୁ ହୋଇଛି । ଏହା ଛତିଶଗଡ଼ ରାଜ୍ୟର ରାୟପୁର ଓ ଜଶପୁର ଜିଲ୍ଲା ଦେଇ ପ୍ରବାହିତ ହୋଇ ଆସି ଓଡ଼ିଶା ରାଜ୍ୟର ଝାରସୁଗୁଡ଼ା ଓ ସୁନ୍ଦରଗଡ଼ ଜିଲ୍ଲାରେ ପ୍ରବେଶ କରି ପରିଶେଷରେ ହୀରାକୁଦ ବନ୍ଧର ଜଳଭଣ୍ଡାରରେ ପତିତ ହୁଏ ।
ଇବ ଉପତ୍ୟକାର ବହୁତ ଅଞ୍ଚଳ କୋଇଲା ଖଣିଦ୍ୱାରା ସମୂର୍ଦ୍ଧ । ଝାରସୁଗୁଡ଼ା ନିକଟସ୍ଥ ମହାନଦୀ କୋଇଲାଖଣିର ଅଧିକାଂଶ ଅଞ୍ଚଳ ଏହି ଇବ ନଦୀ ସମୀପରେ ଅବସ୍ଥିତ । କୋଇଲା ଓ ହୀରାକୁଦ ଜଳଭଣ୍ଡାରର ଜଳ ଉପଲବ୍ଧ ହେଉଥିବାରୁ ଇବ ନଦୀର ତଟବର୍ତୀ ଅଞ୍ଚଳରେ ବହୁ ପରିମାଣରେ କଳ କାରଖାନା ଗଢ଼ି ଉଠିଛି ।
ଇବ ନଦୀ ସନ୍ନିକଟ ଅଞ୍ଚଳରେ ପ୍ରଚୁର ପରିମାଣରେ ପ୍ରାକୃତିକ ଶୋଭା ରାଜି ଥିବା ଅଞ୍ଚଳ ରହିଛି । ଇବ ନଦୀ ସହ ପୌରଣିକ ସଂଯୋଗ ଥିବା ମଧ୍ୟ କୁହାଯାଏ ।
ଆଧାର
ଶ୍ରେଣୀ:ଓଡ଼ିଶାର ନଦୀଗୁଡ଼ିକ
ଗୋଲ୍‌ମାଲ୍
ଗୋଲ୍‌ମାଲ୍, ୨୦୨୦ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କେଦାର ଚନ୍ଦ୍ର ରାଉତ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ଅଶ୍ୱିନୀ ଗଡ଼ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ଆନିଷା ଶର୍ମା । ଚିତ୍ତରଞ୍ଜନ ତ୍ରିପାଠୀ, ବବି ମିଶ୍ର, ପୃଥ୍ୱୀରାଜ ନାୟକ, ଅପରାଜିତା ମହାନ୍ତି, ପ୍ରଜ୍ଞା ଖଟୁଆ, ପ୍ରଦ୍ୟୁମ୍ନ ଲେଙ୍କା, ବ୍ରଜ ସିଂହ, ପିଙ୍କି ପ୍ରଧାନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୦ ମସିହାର ମାର୍ଚ୍ଚ ୮ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ବସନ୍ତରାଜ ସାମଲ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୨୦ର ଓଡ଼ିଆ କଥାଚିତ୍ର‌ ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଅମଡ଼ା ବାଟ (ଉପନ୍ୟାସ)
ଅମଡା ବାଟ ବସନ୍ତ କୁମାରୀ ପଟ୍ଟନାୟକଙ୍କଦ୍ୱାରା ଲିଖିତ ଭାରତୀୟ ନାରୀଜୀବନ ଉପରେ ଆଧାରିତ ଏକ ଉପନ୍ୟାସ । ଏହା ୧୯୫୭ ମସିହାରେ ପ୍ରକାଶିତ ହୋଇଥିଲା ।
ବିଷୟବସ୍ତୁ
ଏହି ଉପନ୍ୟାସଟି ଭାରତୀୟ ନାରୀ ଜୀବନର ବିବାହ ପୂର୍ବ ଏବଂ ବିବାହୋତ୍ତର ପର୍ଯ୍ୟାୟଦ୍ୱୟର ମନସ୍ତାତ୍ୱିକ ଓ ସାମାଜିକ ବିରୋଧାଭାଷ ଉପରେ ଆଧାରିତ । ଏଥିରେ ଭାରତୀୟ ସାଧାରଣ ମଧ୍ୟବିତ୍ତ ପରିବାରର ଚଳନଶୈଳୀ ଓ ପାରିପାର୍ଶ୍ୱିକ ସାମାଜିକ ଅବସ୍ଥାର ପରିବାର ଉପରେ ପ୍ରଭାବ ପ୍ରତିଫଳିତ ହୋଇଛି । ଉପନ୍ୟାସର ନାୟିକା ମାୟାର ବିବାହ ପୂର୍ବ ଚଳଚଞ୍ଚଳ ଜୀବନ ଓ ବିବାହ ପରବର୍ତ୍ତୀ ବଧୂ ଜୀବନର ବୈଷମ୍ୟକୁ ନେଇ ଉପନ୍ୟାସର କାହଣୀ ଗତିଶୀଳ । ଉପନ୍ୟାସଟି ସଂକ୍ଷୀପ୍ତ ଓ ମୂଳତଃ ଏକ ଚରିତ୍ରାଶୟୀ ।
ଆଧାର
ଶ୍ରେଣୀ:ଉପନ୍ୟାସ ଶ୍ରେଣୀ:ଓଡ଼ିଆ ଉପନ୍ୟାସ
ନିମାଇ ଚନ୍ଦ୍ର ସର୍କାର
ନିମାଇ ଚନ୍ଦ୍ର ସର୍କାର (ଜନ୍ମ: ୪ ସେପ୍ଟେମ୍ବର ୧୯୫୯) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ନିମାଇ ଚନ୍ଦ୍ର ସର୍କାର ୧୯୫୯ ମସିହାରେ ସେପ୍ଟେମ୍ବର ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୃଷ୍ଣପଦ ସରକାର ଓ ପତ୍ନୀଙ୍କ ନାମ ଉଷାରାଣୀ ହାଲ୍‌ଦାର ।
ରାଜନୈତିକ ଜୀବନ
ନିମାଇ ଚନ୍ଦ୍ର ସର୍କାର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଦ୍ୱୀପପୁଞ୍ଜ
ଅନେକ ଗୁଡ଼ିଏ ଛୋଟ ବଡ଼ ଦ୍ୱୀପର ସମାହାରକୁ ଦ୍ୱୀପପୁଞ୍ଜ ବା ଦ୍ୱୀପସମୂହ (ଈଂରାଜୀରେ Archipelago) ବୋଲି କୁହଯାଇଥାଏ । ଦ୍ୱୀପମାନଙ୍କର ଶୃଙ୍ଖଳ ବା ସମୁଦ୍ରରେ ଗୋଟିଏ ସ୍ଥାନରେ ବିକ୍ଷିପ୍ତ ଭାବେ ରହିଥିବା ଦ୍ୱୀପମାନଙ୍କୁ ଦ୍ୱୀପପୁଞ୍ଜ ବୋଲି କୁହାଯାଇପାରିବ ।
ଈଂରାଜୀ ଶବ୍ଦ ଆର୍କିପେଲାଗୋର ଉତ୍ପତ୍ତି ଓ ବ୍ୟବହାର
ଗ୍ରୀକ୍ ଶବ୍ଦ ἄρχι- (ଆର୍ଖି - ମୁଖ୍ୟ) ଓ πέλαγος (ପେଲାଗୋସ୍ - ସାଗର)ରୁ ଈଂରାଜୀ ଶବ୍ଦ ଆର୍କିପେଲାଗୋର ସୃଷ୍ଟି । ଗ୍ରୀକ୍, ଲାଟିନ୍ ଓ ଈଟାଲୀୟ ଭାଷାରେ ଭୂମଧ୍ୟ ସାଗରକୁଲାଗି ରହିଥିବା ଏଜିୟାନ୍ ସାଗରକୁ ଏହି ନାମ ମିଳିଥିଲା । ଭୌଗୋଳିକ ଗଠନ ଦୃଷ୍ଟିରୁ ଏଜିୟାନ୍ ସାଗର ଅଳ୍ପ ଦୂରତାରେ ରହିଥିବା କ୍ଷୁଦ୍ର ଦ୍ୱୀପମାନଙ୍କ ପାଇଁ ବିଖ୍ୟାତ । ତେଣୁ କାଳକ୍ରମେ ଏଜିୟାନ୍ ସାଗରରେ ରହିଥିବା ଦ୍ୱୀପସମୂହ ଗୁଡ଼ିକୁ ଆର୍କିପେଲାଗୋ ବୋଲି କୁହାଗଲା ।
ଦ୍ୱୀପପୁଞ୍ଜର ପ୍ରକାର ଭେଦ
ବିଶ୍ୱରେ ବିଭିନ୍ନ ପ୍ରକାରର ଦ୍ୱୀପସମୂହ ଦେଖାଯାଏ । କୌଣସି ମହାଦେଶ, ଦେଶ ବା ଭୂଖଣ୍ଡକୁ ଲାଗି ଅନେକ କ୍ଷୁଦ୍ର ଦ୍ୱୀପ ରହିଥାନ୍ତି । ମହାସାଗର ମଧ୍ୟରେ ଭୂଖଣ୍ଡରୁ ଅନେକ ଦୂରରେ ମଧ୍ୟ ଦ୍ୱୀପପୁଞ୍ଜ ଦେଖାଯାନ୍ତି । ଉଦାହରଣ ସ୍ୱରୂପ ସ୍କଟ୍‍ଲ୍ୟାଣ୍ଡର ଚତୁଃପାର୍ଶ୍ୱରେ ୭୦୦ରୁ ଅଧିକ ଛୋଟ ଛୋଟ ଦ୍ୱୀପ ରହିଛନ୍ତି ଓ ଏମାନଙ୍କୁ ନେଇ ସ୍କଟ୍‍ଲ୍ୟାଣ୍ଡର ଦ୍ୱୀପପୁଞ୍ଜ ଗଠିତ । ଅଧିକାଂଶ ସମୟରେ ଆଗ୍ନେୟ ଉଦ୍‍ଗୀରଣରୁ ବା ଭୂଖଣ୍ଡର ପାର୍ଶ୍ୱବର୍ତ୍ତୀ ଅଞ୍ଚଳ କ୍ରମଶଃ ପୋତି ହୋଇ ବା ଅବକ୍ଷୟ ଘଟି ଦ୍ୱୀପପୁଞ୍ଜ ସୃଷ୍ଟି ହୋଇଥାନ୍ତି । ଦ୍ୱୀପମାନଙ୍କ ଭୌଗୋଳିକ ସୃଷ୍ଟିର କାରଣକୁ ଭିତ୍ତି କରି ଏମାନଙ୍କୁ ମହାସାଗରୀୟ ଦ୍ୱୀପପୁଞ୍ଜ (ଈଂରାଜୀରେ Oceanic Islands), ମହାଦେଶୀୟ ଦ୍ୱୀପପୁଞ୍ଜ (ଈଂରାଜୀରେ Continental Islands) ବା ବିଖଣ୍ଡିତ ଦ୍ୱୀପପୁଞ୍ଜ (ଈଂରାଜୀରେ Continental Fragments) ଶ୍ରେଣୀରେ ବିଭକ୍ତ କରାଯାଏ ।
ମହାସାଗରୀୟ ଦ୍ୱୀପପୁଞ୍ଜ
ସାଧାରଣତଃ ମହାସାଗରୀୟ ଦ୍ୱୀପସମୂହ ଆଗ୍ନେୟ ଉଦ୍‍ଗୀରଣରୁ ସୃଷ୍ଟି ହୋଇଥାନ୍ତି ଓ ଭୂଖଣ୍ଡରୁ ଯଥେଷ୍ଟ ଦୂରରେ ମହାସାଗର ମଧ୍ୟରେ ଏମାନେ ଦୃଶ୍ୟମାନ ହୁଅନ୍ତି । ସମୁଦ୍ର ଗର୍ଭରୁ ଆଗ୍ନେୟ ଉଦ୍‍ଗୀରଣ ହୋଇ ଏହି ଦ୍ୱୀପପୁଞ୍ଜ ସୃଷ୍ଟି ହୋଇଥାନ୍ତି । ଏକ ଆଗ୍ନେୟ କେନ୍ଦ୍ର ନିକଟରେ ଦ୍ୱୀପପୁଞ୍ଜମାନ ସୃଷ୍ଟି ହୋଇ ଧନୁ ପରି ଦେଖାଯାନ୍ତି । ଆଗ୍ନେୟ କେନ୍ଦ୍ର ଗୋଟିଏ ସ୍ଥାନରେ ସ୍ଥିର ହୋଇ ରହିଥାଏ ଏବଂ ଭୂସ୍ତର ଧୀରେ ଧୀରେ ବିସ୍ଥାପିତ ହୋଇ ଦ୍ୱୀପମାନଙ୍କର ସୃଷ୍ଟି ହୁଏ ।
ଉଦାହରଣ ସ୍ୱରୂପ : ହାୱାଇ, ମାଳଦ୍ୱୀପ, ଜାପାନ ।
ବିଖଣ୍ଡିତ ଦ୍ୱୀପପୁଞ୍ଜ
ବିଖଣ୍ଡିତ ଦ୍ୱୀପପୁଞ୍ଜର କେତେକ ଉଦାହରଣ ହେଲା ମାଡାଗାସ୍କାର୍, ମାସ୍କାରେନ୍ ଦ୍ୱୀପପୁଞ୍ଜ, ତିମୋର୍ ଦ୍ୱୀପପୁଞ୍ଜ ଇତ୍ୟାଦି । ଇଣ୍ଡୋନେସୀୟ ଦ୍ୱୀପପୁଞ୍ଜର କିଛି ଅଂଶକୁ ମଧ୍ୟ ବିଖଣ୍ଡିତ ଦ୍ୱୀପ କୁହାଯାଏ ।
ମହାଦେଶୀୟ ଦ୍ୱୀପପୁଞ୍ଜ
ଉଦାହରଣ ସ୍ୱରୂପ : ତାଇୱାନ୍, ଫିନ୍‍ଲ୍ୟାଣ୍ଡ୍, ମାଳୟ ।
ଆହୁରି ଦେଖନ୍ତୁ
ବିଶ୍ୱର ପ୍ରମୁଖ ଦ୍ୱୀପପୁଞ୍ଜ
ଫରାସୀ ପୋଲିନେସିଆ
ଆଣ୍ଡମାନ ଓ ନିକୋବର ଦ୍ୱୀପପୁଞ୍ଜ
କେମନ୍ ଦ୍ୱୀପପୁଞ୍ଜ
କୁକ ଦ୍ୱୀପପୁଞ୍ଜ
ଫାରୋ ଦ୍ୱୀପପୁଞ୍ଜ
ବ୍ରିଟିଶ ଭର୍ଜିନ ଦ୍ୱୀପପୁଞ୍ଜ
କୋକୋସ୍ (କୀଲିଙ୍ଗ୍) ଦ୍ୱୀପପୁଞ୍ଜ
ଫଲ୍‌କ୍‌ଲ୍ୟାଣ୍ଡ ଦ୍ୱୀପପୁଞ୍ଜ
ଶ୍ରେଣୀ:ପୃଥିବୀ ଶ୍ରେଣୀ:ଭୂଗୋଳ
ତଥ୍ୟ
ବାହାର ଲିଙ୍କ
ଶ୍ରେଣୀ:କମ୍ପ୍ୟୁଟର ବିଜ୍ଞାନ
୧୯୩୦ ଫିଫା ବିଶ୍ୱକପ
୧୯୩୦ ମସିହାରେ ଉରୁଗୁଏଦ୍ୱାରା ପ୍ରଥମ ଫିଫା ବିଶ୍ୱ କପ ଫୁଟବଲ ପ୍ରତିଯୋଗିତା ଆୟୋଜନ କରାଯାଇଥିଲା । ଏହି ପ୍ରତିଯୋଗିତା ୧୯୩୦ ମସିହା ଜୁଲାଇ ୧୩ ତାରିଖରୁ ୩୦ ତାରିଖ ପର୍ଯ୍ୟଂତ ଉରୁଗୁଏ ରାଜଧାନୀ ମଣ୍ଟେଭିଡିଓ ସହରରେ ଖେଳା ଯାଇଥିଲା ।
ପ୍ରତିଯୋଗୀ ଦେଶ
ଏହି ପ୍ରଥମ ଫିଫା ବିଶ୍ୱ କପ ଫୁଟବଲ ପ୍ରତିଯୋଗିତାରେ ଆୟୋଜକ ଦେଶ ଉରୁଗୁଏକୁ ମିଶାଇ ମୋଟ ୧୩ଟି ଦେଶ ଭାଗ ନେ‍ଇଥିଲେ । ସେମାନେ ହେଲେ ଏହିପରି
ପ୍ରତିଯୋଗିତାର ଖେଳ
ଉରୁଗୁଏ ରାଜଧାନୀ ମଣ୍ଟେଭିଡିଓ ସହରର ଉପରୋକ୍ତ ତିନୋଟି ଷ୍ଟାଡିୟମରେ ଏହି ଟୁର୍ଣାମେଣ୍ଟର ମ୍ୟାଚଗୁଡ଼ିକ ଖେଳ ହୋଇଥିଲା ।
୨୬-୭-୧୯୩୦ ଦିନ ପ୍ରଥମ ସେମି-ଫାଇନାଲ୍‍ରେ ଆର୍ଜେଣ୍ଟିନା ଯୁକ୍ତରାଷ୍ଟ୍ର ଆମେରିକାକୁ ୬-୧ ଗୋଲ୍‍ରେ ପରାସ୍ତ କରିଥିଲା । ଏହି ଖେଳ ମଣ୍ଟେଭିଡେଓର "ଏଷ୍ଟାଡିଓ ସେଣ୍ଟେନାରିଓ" ଷ୍ଟାଡିୟମରେ ଖେଳାଯାଇଥିଲା । ୨୭-୭-୧୯୩୦ ଦିନ ସେହି ଷ୍ଟାଡିୟମରେ ଅନୁଷ୍ଠିତ ଦ୍ୱିତୀୟ ସେମି-ଫାଇନାଲ୍‍ରେ ଆୟୋଜକ ଉରୁଗୁଏ ଯୁଗୋସ୍ଲାଭିଆ ଦେଶକୁ ୬-୧ ଗୋଲ୍‍ରେ ହରାଇ ଆର୍ଜେଣ୍ଟିନା ସହ ଫାଇନାଲ ଖେଳିବାର ଯୋଗ୍ୟତା ଅର୍ଜନ କରିଥିଲା ।
ଫାଇନାଲ ଖେଳ ୩୦-୭-୧୯୩୦ ତାରିଖ ଦିନ ସେହି "ଏଷ୍ଟାଡିଓ ସେଣ୍ଟେନାରିଓ" ଷ୍ଟାଡିୟମରେ ଖେଳାଯାଇଥିଲା । ଏଥିରେ ଉରୁଗୁଏ ୪-୨ ଗୋଲ ବ୍ୟବଧାନରେ ଆର୍ଜେଣ୍ଟିନାକୁ ହରାଇ ପ୍ରଥମ ବିଶ୍ୱକପ ଫୁଟବଲ ଚମ୍ପିୟନ ଆଖ୍ୟା ପାଇଥିଲା । ପ୍ରଥମାର୍ଦ୍ଧରେ ୨-୧ ଗୋଲରେ ପଛରେ ଥାଇ ମଧ୍ୟ ଦ୍ୱିତୀୟାର୍ଦ୍ଧରେ ଆଉ ତିନିଟି ଗୋଲ ଉରୁଗୁଏ ଦେ‍ଇଥିଲା ।
ଏହିପରି ମୋଟ ୧୮ଟି ମ୍ୟାଚ ଏହି ଟୁର୍ଣାମେଣ୍ଟରେ ଖେଳଯାଇଥିଲା, ଯେଉଁଥିରେ ସର୍ବମୋଟ ୭୦ଟି ଗୋଲ୍‍ ହୋଇଥିଲା, ପ୍ରତି ମ୍ୟାଚ ପିଛା ହାରାହାରି ୩.୮୯ ।
ତୃତୀୟ ଓ ଚତୁର୍ଥ ସ୍ଥାନ ପାଇଁ କୌଣସି ଆନୁଷ୍ଠାନିକ ମ୍ୟାଚ ହୋଇନଥିଲା । ଉଭୟ ଯୁଗୋସ୍ଲାଭିଆ ଓ ଯୁକ୍ତରାଷ୍ଟ୍ର ଆମେରିକାଙ୍କୁ ବ୍ରୋଂଜ ପଦକ ଦିଆଯାଇଥିଲା । ମାତ୍ର ଫିଫାର ୧୯୮୬ ମସିହାର ଗୋଟିଏ ରିପୋର୍ଟ ଅନୁସାରେ ଗୋଲ ବ୍ୟବଧାନରେ ଅଗ୍ରଣୀ ଥିବାରୁ ଯୁକ୍ତରାଷ୍ଟ୍ର ଆମେରିକାକୁ ତୃତୀୟ ଘୋଷଣା କରାଯାଇଥିଲା ।
ଏହି ଟୁର୍ଣାମେଣ୍ଟରେ ମୋଟ ଆଠଟି ଗୋଲ ସ୍କୋର ସହ ଆର୍ଜେଣ୍ଟିନା ଦେଶର ଖେଳାଳୀ ଗୁଲିମୋର ଷ୍ଟାବିଲି ସର୍ବାଧିକ ଗୋଲ ଦେ‍ଇଥିବା ଖେଳାଳୀ ହୋଇଥିଲେ ।
ଆଧାର
ଶ୍ରେଣୀ:ଫିଫା ବିଶ୍ୱକପ
ଆମିସଲପ୍ରାଇଡ
ଆମିସଲପ୍ରାଇଡ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସୋଲିଆନ୍, ଏକ ଔଷଧ ଯାହା ସ୍କିଜୋଫ୍ରେନିଆର ଚିକିତ୍ସା ପାଇଁ ଓ ଅସ୍ତ୍ରୋପଚାର ପରବର୍ତ୍ତୀ ଅଇ ତ‌ଥା ବାନ୍ତିର (PONV) ପ୍ରତିରୋଧ ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ କିମ୍ବା ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ସ୍ତନ ଯନ୍ତ୍ରଣା, ଯୌନ ଅସୁବିଧା ଏବଂ କମ୍ ପୋଟାସିୟମ୍ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି (QT) ବିସ୍ତାର, ଉଚ୍ଚ ରକ୍ତ ଶର୍କରା ଏବଂ ଅସ୍ୱାଭାବିକ ଲିପିଡ  ହୋଇପାରେ ।  ଗର୍ଭାବସ୍ଥାରେ ଏହାର ନିରାପତ୍ତା ଅସ୍ପଷ୍ଟ ଥିବାବେଳେ ଏହା ଅନ୍ୟ ପ୍ରାଣୀମାନଙ୍କ ବ୍ୟବହାରରେ କ୍ଷତି ଘଟାଇଛି। ଏହା ଏକ ଆଟିପିକାଲ୍ ଆଣ୍ଟିସାଇକୋଟିକ୍ ଯାହା ଡୋପାମାଇନ ଡି <sub id="mwQQ">୨  (D <sub id="mwQQ">2)  ଏବଂ ଡି <sub id="mwQw">୩  (D <sub id="mwQw">3)  ରିସେପ୍ଟରଗୁଡିକୁ ଅବରୋଧ କରି କାର୍ଯ୍ୟକ୍ଷମ ହେଉଥିବା ବିଶ୍ୱାସ କରାଯାଏ ।
ଆମିସୁଲପ୍ରାଇଡ୍ ୧୯୯୨ ମସିହାରୁ ଚିକିତ୍ସା ବ୍ୟବହାରରେ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୪୦୦ ମିଗ୍ରାର ୬୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ £ ୪୨ ଅଟେ । ଯୁକ୍ତରାଷ୍ଟ୍ରରେ ଏକ ୫ ମିଗ୍ରା ଭାଏଲର ମୂଲ୍ୟ ୪୫ ଡଲାର ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ମଘା (ନକ୍ଷତ୍ର)
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଦଶମ ନକ୍ଷତ୍ର ହେଉଛି ମଘା । ରାଶିଚକ୍ର (ଅପମଣ୍ଡଳ)ରେ ସିଂହ ରାଶିରେ ୦ଡିଗ୍ରୀରୁ ୧୩ ଡିଗ୍ରୀ ୨୦ ମିବିଟ ଯାଏଁ ବ୍ୟାପ୍ତ ।
ଜ୍ୟୋତିଷୀୟ ପରିଚୟ
ହିନ୍ଦୁ ଜ୍ୟୋତିଷରେ ରାଶିଚକ୍ର (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ ।  ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ ।
ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି ।
ଆଧାର
ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ ଶ୍ରେଣୀ:ନକ୍ଷତ୍ର
ତେଲ ନଦୀ
ତେଲ ନଦୀ, ମହାନଦୀର ଏକ ଉପନଦୀ । ଏହା ଓଡ଼ିଶାର ନବରଙ୍ଗପୁର ଜିଲ୍ଲାର ପାର୍ବତ୍ୟଞ୍ଚଳ ଜୋରିଗାମଠାରୁ ବାହାରି କଳାହାଣ୍ଡି, ବଲାଙ୍ଗିର ତଥା ସୋନପୁର ଜିଲ୍ଲା ଦେଇ ପ୍ରବାହିତ ହେଇଥାଏ । ଏହା ଟିଟିଲାଗଡ଼ ସହରଠାରୁ ମାତ୍ର ୮ କିଲୋମିଟର ଦୂର ଦେଇ ପ୍ରବାହିତ ହେଇଥାଏ । ମହାନଦୀର ଏହି ଉପନଦୀ, ମୂଳ ମହାନଦୀ ସହ ସୋନପୁରଠାରେ ମିଳିତ ହୁଏ । ଦୁଇ ନଦୀର ସଂଗମ ସ୍ଥଳ ଏକ ପର୍ଯ୍ୟଟକ ସ୍ଥାନ ଭାବରେ ବିଖ୍ୟାତ । ତେଲ ନଦୀ ତଟରେ ବୈଦ୍ୟନାଥଙ୍କ ମନ୍ଦିର ମଧ୍ୟ ରହିଛି ।
ଆଧାର
ଶ୍ରେଣୀ:ଓଡ଼ିଶା ଭୌଗଳିକ ମୁଣ୍ଡିଆ ପ୍ରସଙ୍ଗସମୂହ ଶ୍ରେଣୀ:ଓଡ଼ିଶାର ନଦୀଗୁଡ଼ିକ
ଏଲି ପାଢ଼ୀ
ଏଲି ପାଢ଼ୀ ଜଣେ ଭାରତୀୟ‌-ଓଡ଼ିଆ ଅଭିନେତ୍ରୀ ଏବଂ ଉପସ୍ଥାପିକା । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଓଡ଼ିଆ ଦୂରଦର୍ଶନ ଧାରାବାହିକ ଆଦିରେ ଅଭିନୟ କରନ୍ତି ଏବଂ ବିଭିନ୍ନ ଦୂରଦର୍ଶନ କାର୍ଯ୍ୟକ୍ରମରେ ଉପସ୍ଥାପନା କରନ୍ତି । ୨୦୧୦ ମସିହାରେ ସେ ଓଡ଼ିଆ କଥାଚିତ୍ର ଏଇ ମିଳନ ଯୁଗ ଯୁଗରରେ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ୨୦୧୪ ଫିଅର ଅଫ ଦ ଇଅର, ରାସ୍ତା ଆଦି କଥାଚିତ୍ରରେ ଅଭିନୟ କରିଛନ୍ତି । ସେ ଦୂରଦର୍ଶନରେ ପ୍ରସାରିତ ଧାରାବାହିକ ଅବୁଝା ଏ ମନ, ତୁଳସୀ, ସିନ୍ଦୂର, ଅପା ଆଦିରେ ଅଭିନୟ କରିଛନ୍ତି ।
ଜନ୍ମ ଓ ପରିବାର
ଏଲି ପାଢ଼ୀ ଭଦ୍ରକରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ହରେକୃଷ୍ଣ ପାଢ଼ୀ ପେଶାରେ ଜଣେ ପୋଲିସ୍ କର୍ମଚାରୀ ଓ ମାତା କୁମୁଦିନୀ ପାଢ଼ୀ । ୨୦୧୯ ମସିହାର ଜାନୁଆରୀ ୨୫ ତାରିଖରେ ସେ ତାଙ୍କର ବାଲ୍ୟ ବନ୍ଧୁ ତଥା ବ୍ୟବସାୟୀ ଶ୍ରୀମୟ କୁମାର ପଣ୍ଡାଙ୍କୁ ବିବାହ କରିଥିଲେ ।
ଅଭିନୟ ଜୀବନ
ଏଲି ପାଢ଼ୀ ପ୍ରଥମେ ଓଡ଼ିଆ ଆଲ୍‌ବମ୍ ଜଗତରେ କାମ କରିବା ଆରମ୍ଭ କରିଥିଲେ । ସେ ତାଜା ଖବର, ଷୋହଳ ପୂରି ସତର ହେଲା ଭଳି କିଛି ଆଲବମ୍‌ରେ ଅଭିନୟ କରି ଚର୍ଚ୍ଚାକୁ ଆସିଥିଲେ । ୨୦୧୦ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ଏଇ ମିଳନ ଯୁଗ ଯୁଗର, ଯେଉଁଥିରେ ତାଙ୍କ ସହ ରାଜଦୀପ, ଚନ୍ଦନ କର, ମୀନକେତନ, ବିଜୁ ବଡ଼ଜେନା, ପୁଷ୍ପା ପଣ୍ଡା, ଅସୀତ ପତି ଆଦି କଳାକାରମାନେ କାର୍ଯ୍ୟ କରିଥିଲେ ।
ସେ ଓଡ଼ିଆ କଥାଚିତ୍ର ଜଗତରେ କାର୍ଯ୍ୟ କରିବା ସହିତ ଓଡ଼ିଅ ଦୂରଦର୍ଶନରେ ଧାରାବାହିକରେ ଅଭିନୟ କରନ୍ତି । ସେ ତରଙ୍ଗ ଟିଭିରେ ପ୍ରସାରିତ ଧାରାବାହିକ ଅବୁଝା ଏ ମନ ଧାରାବାହିକରେ ଅଭିନୟ କରିଥିଲେ, ଯେଉଁଥିରେ ତାଙ୍କ ସହ ଜିନା ସାମଲ ଓ ଲରେନ୍ସ ବାରିକ କାମ କରିଥିଲେ । ଏହା ବ୍ୟତୀତ ସେ ତୁଳସୀ, ସିନ୍ଦୂର, ଅପା ଆଦି ଧାରାବାହିକରେ ଅଭିନୟ କରିଛନ୍ତି ।
ଏଲି ତରଙ୍ଗ ମ୍ୟୁଜିକ୍‌ରେ ପ୍ରସାରିତ କିଏ ଜିତେ କିଏ ହାରେ ଭଳି କିଛି କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି ।
ବିବାଦ
ଏଲି ପାଢ଼ୀ ୨୦୧୮ ମସିହାରେ ଦେଇଥିବା ଏକ ମନ୍ତବ୍ୟକୁ ବିବାଦ ସୃଷ୍ଟି ହୋଇଥିଲା । ସେ ହିନ୍ଦୀ କଥାଚିତ୍ର ଜଗତରେ ହୋଇଥିବା ମି-ଠୁ ମଧ୍ୟ ଓଡ଼ିଆ କଥାଚିତ୍ର ଜଗତରେ ଚାଲିଛି ବୋଲି କହିଥିଲେ ଆଉ ଦୁଇଥର ସେ ଏଥିରେ ଶିକାର ହୋଇଥିବା କଥା ସ୍ୱୀକାର କରିଥିଲେ ।
ଆଞ୍ଜିଓମାୟୋଲାଇପୋମା
ଏହି ଅର୍ବୁଦ ୯୦% କ୍ଷେତ୍ରରେ ଟ୍ୟୁବରସ ସ୍କ୍ଲେରୋସିସ (ଟିଏସସି) ଓ ୫୦% କ୍ଷେତ୍ରରେ ଲିମ୍ଫାଞ୍ଜିଓଲିଓମାୟୋମାଟୋସିସ (ଏଲଏଏମ) ରୋଗ ଯୋଗୁ ହୋଇଥାଏ । ଟ୍ୟୁବରସ ସ୍କ୍ଲେରୋସିସରେ ଏକାଧିକ ସ୍ଥାନରେ ଏହି ରୋଗ  ଦେଖାଯାଏ | ସେଗୁଡ଼ିକ ମଧ୍ୟ ସ୍ୱତଃପ୍ରବୃତ୍ତ ଭାବରେ ହୋଇପାରେ | ସେମାନଙ୍କୁ ସାଧାରଣତଃ ସିଟି ସ୍କାନ ବା ଏମଆରଆଇଦ୍ୱାରା ଚିହ୍ନଟ କରାଯାଇପାରେ।
ଲକ୍ଷଣ ସୃଷ୍ଟି କରୁନଥବା ଛୋଟ ଆଞ୍ଜିଓମାୟୋଲାଇପୋମା ଗୁଡ଼ିକୁ ସାଧାରଣତଃ ତୀକ୍ଷ୍ଣ ନ‌ଜରରେ ରଖାଯାଏ | ବୃହତ୍ କିମ୍ବା ଲକ୍ଷଣ ପ୍ରକାଶିତ ରୋଗ ଥିଲେ ଅସ୍ତ୍ରୋପଚାର କରି ଅପସାରଣ କରାଯାଏ, ଇମ୍ବୋଲାଇଜେସନ ବା ଆବ୍ଲାସନ ଚିକିତ୍ସା କରାଯାଏ । ଟିଏସସି କିମ୍ବା ଏଲଏଏମ କାରଣ ଥିଲେ ଏମଟିଓଆର ଚିକିତ୍ସା ଏକ ବିକଳ୍ପ ହୋଇପାରେ | ବେଳେବେଳେ ଡାଏଲିସିସ୍ କିମ୍ବା ବୃକ୍‌କ ପ୍ରତିରୋପଣ ଆବଶ୍ୟକ ହୁଏ | ଏହି ରୋଗ ସାଧାରଣତଃ ବ‌ହୁତ କମ୍ ଦେଖାଯା । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି ।  ସାଧାରଣତଃ ୨୦ରୁ ୫୦ ବର୍ଷ ମଧ୍ୟରେ ଏହି ରୋଗ ହୋଇଥାଏ | ଏହାର ବର୍ଣ୍ଣନା ୧୯୦୦ ମସିହାରେ ପ୍ରଥମେ ହୋଇଥିଲା
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଚିନ୍ମୟ ପ୍ରସାଦ ବେହୁରା
ଚିନ୍ମୟ ପ୍ରସାଦ ବେହୁରା (ଜନ୍ମ: ୧୫ ଜୁନ ୧୯୬୦) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଚିନ୍ମୟ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବରୀ-ଡେରାବିଶ ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ପରିବାର ଓ ଶିକ୍ଷା
ଚିନ୍ମୟ ପ୍ରସାଦ ବେହୁରା ୧୯୬୦ ମସିହାର ଜୁନ ମାସ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚୈତନ୍ୟାନନ୍ଦ ବେହୁରା ଓ ପତ୍ନୀଙ୍କ ନାମ ମାନସୀ ବେହୁରା । ଚିନ୍ମୟଙ୍କ ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ।
ରାଜନୈତିକ ଜୀବନ
ଚିନ୍ମୟ ପ୍ରସାଦ ବେହୁରା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଆଧାର
ଶ୍ରେଣୀ:୧୯୬୦ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:କଟକ ଜିଲ୍ଲାର ଲୋକ ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
କାଲମ୍ୟାନ ସିଣ୍ଡ୍ରୋମ
କାଲମ୍ୟାନ୍ ସିଣ୍ଡ୍ରୋମ ପ୍ରାୟ ୩୦,୦୦୦ ପୁରୁଷଙ୍କ ମଧ୍ୟରୁ ଜଣେ ଏବଂ ୧୨୦,୦୦୦ ମହିଳାଙ୍କ ମଧ୍ୟରୁ ଜଣକୁ ପ୍ରଭାବିତ କରିଥାଏ | ୧୮୫୬ ମସିହାରେ ସ୍ପେନର ଡାକ୍ତର ଅରେଲିଆନୋ ମେଷ୍ଟ୍ରେ ଡି ସାନ ଜୁଆନ ଗନ୍ଧ ନଷ୍ଟ ହେବା ଏବଂ ଛୋଟ ଟେଷ୍ଟିସ ମଧ୍ୟରେ ଲିଙ୍କ ବର୍ଣ୍ଣନା କରିଥିଲେ । ୧୯୪୪ ମସିହାରେ ଫ୍ରାନ୍‌ଜ ଜୋସେଫ କାଲମ୍ୟାନ ନାମକ ଜଣେ ଜର୍ମାନ-ଆମେରିକୀୟ ଜେନେଟିକ ବିଶେଷଜ୍ଞ ଏହାର ସମ୍ପୂର୍ଣ୍ଣ ବର୍ଣ୍ଣନା କରିଥିଲେ ଓ ଏହି ରୋଗର ନାମକରଣ ତାଙ୍କର ନାମାନୁସାରେ ହୋଇଥିଲା ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ନୃସିଂହ ଚରଣ ପଣ୍ଡା
ନୃସିଂହ ଚରଣ ପଣ୍ଡା (୨୦ ଅପ୍ରେଲ ୧୯୨୯ - ୩୦ ଡିସେମ୍ବର ୨୦୧୫ ) ଜଣେ ଓଡ଼ିଆ ବୈଜ୍ଞାନିକ, ଦାର୍ଶନିକ, ସାହିତ୍ୟିକ ତଥା ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟର ପ୍ରାକ୍ତନ କୁଳପତି ଥିଲେ । ବିଜ୍ଞାନ ଓ ସାହିତ୍ୟରେ ପାରଦର୍ଶିତା ଲାଭ କରିଥିବା, ନୃସିଂହ ଚରଣ ଉଭୟ କ୍ଷେତ୍ରରେ ନିଜର ଅବଦାନ ନିମନ୍ତେ ବହୁବାର ପୁରସ୍କୃତ ହେଇଥିଲେ । କରୁଣା ନାମକ ଅନୁଷ୍ଠାନ ପ୍ରତିଷ୍ଠା କରି, ସେ ବିଜ୍ଞାନ ଓ ଦର୍ଶନର ପ୍ରଚାର ପ୍ରସାର କରିବାର ଚେଷ୍ଟା କରିଥିଲେ । ବେଦ ପାଠ, ସମୀକ୍ଷା ଓ ବୈଜ୍ଞାନିକ ଦୃଷ୍ଟିକୋଣ ସହିତ ତର୍ଜମା କରିବା ତାଙ୍କ ବ୍ୟକ୍ତିତ୍ୱର ଅନ୍ୟ ଏକ ଦିଗ ।
ବାଲ୍ୟଜୀବନ ଓ ଶିକ୍ଷା
ନୃସିଂହ ଚରଣ, ୧୯୨୯ ଅପ୍ରେଲ ୨୦ ତାରିଖରେ ଢେଙ୍କାନାଳ ଜିଲ୍ଲାର ପରଜଙ୍ଗ ବ୍ଲକ ଅନ୍ତର୍ଗତ ତାଳବେରେଣା ଗ୍ରାମରେ ଜନ୍ମଗ୍ରହଣ କରିଥିଲେ । ପିଲାଦିନରୁ ସେ ଜଣେ ମେଧାବୀ ଛାତ୍ର ଥିଲେ । ୧୯୪୯ମସିହାରେ ପ୍ରଥମ ଶ୍ରେଣୀରେ ମାଟ୍ରିକ ପାସ କରିଥିଲେ । ଏହି ପରୀକ୍ଷାରେ ସେ ସମଗ୍ର ଓଡ଼ିଶାର ଶ୍ରେଷ୍ଠ ଦଶଜଣଙ୍କ ମଧ୍ୟରୁ ଜଣେ ଥିଲେ । ୧୯୫୧ ମସିହାରେ ରେଭେନ୍ସା ମହାବିଦ୍ୟାଳୟରୁ ପ୍ରଥମ ଶ୍ରେଣୀରେ ଆଇ.ଏସ୍.ସି ପାସ କରିଥିଲେ ।
ସାହିତ୍ୟିକ ଜୀବନ
ନୃସିଂହ ଚରଣ ସାହିତ୍ୟର ବହୁ ବିଭାଗ ଯଥା ଗଳ୍ପ, ଉପନ୍ୟାସ, ପ୍ରବନ୍ଧ, ଶିଶୁସାହିତ୍ୟ ଓ କବିତାରେ ଲେଖନି ଚାଳନା କରିଛନ୍ତି । ବିଜ୍ଞାନ ଭିତ୍ତିକ ସାହିତ୍ୟ ଲେଖକ ଭାବରେ ତାଙ୍କର ବିଶେଷ ପରିଚୟ ଅଛି । ଉଭୟ ଓଡ଼ିଆ ଓ ଇଂରାଜୀ ଭାଷାରେ ସେ ଲେଖନ୍ତି ।
ଆଧାର
ଶ୍ରେଣୀ:୧୯୨୯ ଜନ୍ମ ଶ୍ରେଣୀ:୨୦୧୫ ମୃତ୍ୟୁ ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଶ୍ରେଣୀ:ଶାରଳା ପୁରସ୍କାର ବିଜେତା ଶ୍ରେଣୀ:ଓଡ଼ିଆ ଔପନ୍ୟାସିକ ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ରହିଚି ରହିବି ତୋରି ପାଇଁ
ରହିଚି ରହିବି ତୋ'ରି ପାଇଁ, ୨୦୦୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ପ୍ରାଭାଂଶୁ ସାମନ୍ତରାୟ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଏବଂ ମାମା ମିଶ୍ର । ଉଷାସୀ ମିଶ୍ର, ବିଜୟ ମହାନ୍ତି, ନମ୍ରତା ଦାସ, ଅନିତା ଦାସ, ଶ୍ରୀତମ ଦାସ, ପ୍ରଦ୍ୟୁମ୍ନ ଲେଙ୍କା, ହରିହର ମହାପାତ୍ର, ସୁମନ, ସଲିଲ ମିତ୍ର, ଜୟୀରାମ ସାମଲ, କୁନା ତ୍ରିପାଠୀ, ବିଜୁ ବଡ଼ଜେନା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ଓ ପ୍ରାଭାଂଶୁ ସାମନ୍ତରାୟ । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ବାହାର ଆଧାର
ଶ୍ରେଣୀ:୨୦୦୩ର ଓଡ଼ିଆ କଥାଚିତ୍ର
ଆମୋକ୍ସାପାଇନ
ଆମୋକ୍ସାପାଇନ, ଏକ ବେପାର ନାମ ଆସେଣ୍ଡିନ, ଅବସାଦ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏଥିରେ ସାଇକୋସିସ କିମ୍ବା ଉଦ୍‌ବେଗ ସହିତ ଉଦାସୀନତା ଅନ୍ତର୍ଭୁକ୍ତ ଅଟେ । ଏହା ପାଟିରେ ଦିଆଯାଏ | ପ୍ରଭାବ ଆରମ୍ଭ ନିମନ୍ତେ ୨ ସପ୍ତାହ ଲାଗିପାରେ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବୁଲାଇବା, ମୁଣ୍ଡବିନ୍ଧା, ଅସ୍ପଷ୍ଟ ଦୃଷ୍ଟିଶକ୍ତି, ଶୁଖିଲା ପାଟି ଏବଂ କମ୍ପନ ଅନ୍ତର୍ଭୁକ୍ତ | ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଏକ୍ସଟ୍ରାପିରାମିଡାଲ ଲକ୍ଷଣ, ଟାର୍ଡିଭ୍ ଡିସକାଇନେସିଆ, ଆତ୍ମହତ୍ୟା ଚିନ୍ତାଧାରା, ହୃତ୍‌ପିଣ୍ଡ ଆରିଥମିଆ ଏବଂ ଦୁଗ୍ଧ ଉତ୍ପାଦନ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ନିରାପତ୍ତା ଅସ୍ପଷ୍ଟ ଥିବାବେଳେ ଅନ୍ୟ ପ୍ରାଣୀମାନଙ୍କରେ କ୍ଷତି ଦେଖିବାକୁ ମିଳିଛି। ଏହା ଏକ ଟେଟ୍ରାସାଇକ୍ଲିକ୍ ଆଣ୍ଟିଡିପ୍ରେସାଣ୍ଟ ଏବଂ ନରେପିନେଫ୍ରିନ‌କୁ ଅବରୋଧ କରି କାର୍ଯ୍ୟକ୍ଷମ ହେଉଥିବା ବିଶ୍ୱାସ କରାଯାଏ ।
୧୯୮୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆମୋକ୍ସାପାଇନ୍ ଅନୁମୋଦିତ ହୋଇଥିଲା | ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏକ ମାସର ଚିକିତ୍ସା ୨୦୨୨ ସୁଦ୍ଧା ପ୍ରାୟ ୫୦ ଡଲାର ଅଟେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ନର୍ଦର୍ଣ୍ଣ ପିନ‌ଟେଲ
ଗହିର ଲଞ୍ଜା ବା ଲାଞ୍ଜି ଗେଣ୍ଡି ବା ସରୁ ଲାଞ୍ଜିଆ (ଜୀବବିଜ୍ଞାନ ନାମ: Anas acuta, ଇଂରାଜୀ: Northern pintail/ନର୍ଦର୍ଣ୍ଣ ପିନ‌ଟେଲ) ଏକ ବତକ ଜାତୀୟ ଜୀବ । ଏହା ୟୁରୋପ, ଏସିଆ, ଉତ୍ତର ଆମେରିକା ଆଦି ଦେଶମାନଙ୍କର ଉତ୍ତର ଦିଗ ଭଳି ବିସ୍ତୀର୍ଣ୍ଣ ଭୌଗଳିକ ସ୍ଥାନରେ ପ୍ରଜନନ କରୁଥିବା ଦେଖାଯାଏ । ଏହା ଏକ ଯାଯାବର ପକ୍ଷୀ ଓ ଶୀତ କାଳରେ ନିଜ ପ୍ରଜନନ ସ୍ଥାନରୁ ଦକ୍ଷିଣକୁ ବିଷୁବ ରେଖା ପର୍ଯ୍ୟନ୍ତ ବିଚରଣ କରେ । ଏହି ପକ୍ଷୀର କୌଣସି ଉପ-ପ୍ରଜାତି ଦେଖିବାକୁ ମିଳେନାହିଁ ।
ଏହା ଏକ ବଡ଼ ଆକାରର ବତକ ଓ ଏହାର ଲମ୍ବା କେନ୍ଦ୍ରୀୟ ଲାଞ୍ଜ ଏବଂ ପର ଅନୁସାରେ ଏହି ପ୍ରଜାତିର ଇଂରାଜୀ ଓ ବୈଜ୍ଞାନିକ ନାମକରଣ କରାଯାଇଛି । ଉଭୟ ମାଈ ଓ ଅଣ୍ଡିରା ବତକର ଥଣ୍ଟ ନୀଳ-ପାଉଁଶିଆ ହୋଇଥାଏ ଓ ଗୋଡ଼ ତ‌ଥା ପାଦ ପାଉଁସିଆ ହୋଇଥାଏ । ଅଣ୍ଡିରା ବତକ ଅଧିକ ଆକର୍ଷଣୀୟ ଦେଖାଯାଏ, ତାହାର ମୁଣ୍ଡର ଚକୋଲେଟ ରଙ୍ଗର ମୁଣ୍ଡରୁ ପିଠି ଉପର ଦେଇ ପତଳା ଧଳା ରଙ୍ଗ ଧଳା ରଙ୍ଗର ତଳ ଭାଗକୁ ବ୍ୟାପିଥାଏ । ଅଣ୍ଡିରା ବତକର ପିଠିରେ ଓ ପାର୍ଶ୍ୱ ଭାଗରେ ଆକର୍ଷଣୀୟ ପାଉଁସିଆ, ବାଦାମି ଓ କଳା ରଙ୍ଗର ସାଜସଜ୍ଜା ହୋଇଥାଏ । ମାଈ ବତକର ପକ୍ଷ ଅଧିକ ସୂକ୍ଷ୍ମ ଓ ତମ୍ବା ରଙ୍ଗ ବୋଳାହେବା ଭଳି ଦେଖାଯାଏ । ଅଣ୍ଡିରା ବତକ ସ୍ୱର ବଂଶୀ ସ୍ୱନ ଭଳି ଓ ମାଈର ସ୍ୱରରୁ ମୋଟା କ୍ୱାକ୍ କ୍ୱାକ୍ ଶବ୍ଦ ବାହାରେ ।
ନର୍ଦର୍ଣ୍ଣ ପିନଟେଲ ଜଳାଶୟଠାରୁ ଦୂରରେ ଆର୍ଦ୍ର ଭୂମିରେ ରହେ ଓ ଭୂମି ଉପରେ ଅଣ୍ଡା ଦିଏ । ଅଣ୍ଡା ଦେବା ସମୟରେ ଛୋଟ ଗଛ ଓ ଅମେରୁଦଣ୍ଡୀ ଛୋଟ ପ୍ରାଣୀଙ୍କୁ ଖାଏ । ଅଣ୍ଡା ଦେବା ଋତୁ ବ୍ୟତୀତ ଅନ୍ୟ ସମୟରେ ଦଳବଦ୍ଧ ହୋଇ ଅନ୍ୟ ବତକମାନଙ୍କ ସ‌ହିତ ରହେ । ଏମାନଙ୍କ ସଂଖ୍ୟା ଶିକାରୀ, ପରଜୀବୀ ଓ ରୋଗ ଯୋଗୁ କମିଯାଉଛି । ମାନବର କୃଷି, ଶିକାର ଓ ମାଛଧରା ଯୋଗୁ ସଂଖ୍ୟା ଉପରେ ପ୍ରଭାବ ପଡ଼ିଲେ ମଧ୍ୟ ସେମାନଙ୍କର ଅସୀମିତ ସଂଖ୍ୟା ଯୋଗୁ କିଛି ପ୍ରଭାବ ପଡ଼େନି ଓ ଫରକ ଆସେନି ।
ଇଟନ ପିନଟେଲର ଦୁଇଟି ପ୍ରଜାତି ଅଛି ଯଥା:- କେର୍ଗୁଏଲେନ ଦ୍ୱୀପର (Kerguelen Islands) କେର୍ଗୁଏଲେନ ପିନଟେଲ ଓ କ୍ରୋଜେଟ ଦ୍ୱୀପର (Crozet Islands) କ୍ରୋଜେଟ ପିନଟେଲ ଯାହାକୁ ପୂର୍ବରୁ ନର୍ଦର୍ଣ୍ଣ ପିନଟେଲ ସ‌ହିତ ସମତୁଲ ମନେକରାଯାଉଥିଲା । ଦକ୍ଷିଣ ପିନ‌ଟେଲରେ ଯୌନ ଦ୍ୱିଭିଦତା Sexual dimorphism ଅଳ୍ପ ଦେଖାଯାଏ, ଅଣ୍ଡିର ଓ ମାଈର ଆକୃତି ପ୍ରାୟ ସମାନ ଥାଏ । ଇଟନ ପିନଟେଲକୁ ଅକ ଅଲଗା ପ୍ରଜାତି ମନେକଲେ ଏଡ଼େ ବିରାଟ ସଂଖ୍ୟକ ପ୍ରାଣୀ ହୋଇ ମଧ୍ୟ ତାଙ୍କର କୌଣସି ଭୌଗଳିକ ଉପ‌ପ୍ରଜାତି ନରହିବା ବିସ୍ମୟକର ।
ଆଧାର
ଶ୍ରେଣୀ:ପକ୍ଷୀ
ଆଞ୍ଜିଓଟେନସିନ୍-ରୂପାନ୍ତରକାରୀ-ଏନଜାଇମ ଅବରୋଧକ
ଆଞ୍ଜିଓଟେନସିନ୍-ରୂପାନ୍ତରକାରୀ-ଏନଜାଇମ ଅବରୋଧକ ବା ଏସିଇ ଇନହିବିଟର ଏକ ଔଷଧ ଶ୍ରେଣୀ ଯାହା ମୁଖ୍ୟତଃ ଉଚ୍ଚ ରକ୍ତଚାପ, ହୃଦ୍‌ପାତ, ବୃକ୍‌କ ରୋଗ, ଏବଂ କରୋନାରୀ ହୃଦ୍ ରୋଗ ପାଇଁ ବ୍ୟବ‌ହୃତ ହୁଏ | ଅଧକପାଳି ଏବଂ ସ୍କ୍ଲେରୋଡର୍ମା ରୋଗ ଚିକିତ୍ସାରେ ମଧ୍ୟ ଦିଆଯାଏ । ସେଗୁଡିକ ସାଧାରଣତଃ ପାଟିରେ ଦିଆଯାଏ, ଯଦିଓ କିଛି ଇଞ୍ଜେକ୍ସନ ମଧ୍ୟ ଉପଲବ୍ଧ ଅଛି |